Αγγειοενεργα φαρμακα για θεραπεια με ενδοπεϊκες ενεσεις\nΔιαγνωστικη χρηση των ενδοπεϊκων ενεσεων.\nΘεραπευτικη χρηση των ενδοπεϊκων ενεσεων.\nΠαρενεργειες των ενεσιμων φαρμακων\nΠαρενέργειες των ενδοπεϊκων ενεσεων\nΕιδικες περιπτωσεις ασθενων\n. Σε γενικές γραμμές τα ακόλουθα φάρμακα χρησιμοποιούνται ή έχουν χρησιμοποιηθεί για διαγνωστικούς και θεραπευτικούς σκοπούς παγκοσμίως:\nPGE1 (Προσταγλαδίνη Ε1 ή αλπροσταδίλη). Eμπορική ονομασία caverject.\nΠαπαβερίνη (διάφορα γενόσημα διαθέσιμα παγκοσμίως)\nΣυνδυασμός παπαβερίνης - φαιντολαμίνης. Eμπορική ονομασία androskat. Dιαθέσιμο σε μερικές Ευρωπαϊκές χώρες.\nTrimix. Μείγμα PGE1, παπαβερίνης, φαιντολαμίνης. Δεν υπάρχει διαθέσιμο εμπορικό έτοιμο προς χρήση.\nΣυνδυασμός αγγειοενεργού εντερικού πεπτιδίου (VIP) και φαιντολαμίνης. Εμπορική ονομασία invicorp. Διαθέσιμο μόνο σε μία Ευρωπαϊκή χώρα.\nΤα προαναφερόμενα αγγειοενεργά φάρμακα χρησιμοποιούνται για διαγνωστικούς λόγους για να ελεχθεί η ικανότητα χάλασης των σηραγγωδών σωμάτων και σε συνδυασμό με το τρίπλεξ πέους για τον έλεγχο του αγγειακού συστήματος του πέους. Όταν χρησιμοποιείται για διαγνωστικούς λόγους το ποσοστό ανταπόκρισης (πλήρης στύση) είναι 73% για την αλπροσταδίλη.\nΟι συνηθισμένες δόσεις αλπροσταδίλης εξαρτώνται από την υποκείμενη αιτιολογία της στυτικής δυσλειτουργίας και της υπολειπόμενης ικανότητας χάλασης των σηραγγωδών σωμάτων. Οι δόσεις που χρησιμοποιούνται στη στυτική δυσλειτουργία κυμαίνονται μεταξύ 5μg και 40μg με τις πιο συχνά χρησιμοποιούμενες δόσεις να είναι μεταξύ 10μg και 20μg. Σε ασθενείς μετά από πυελικό χειρουργείο (ριζική προστατεκτομή, κυστεκτομή) η δόση έναρξης θα πρέπει να είναι τα 5 μg εξ’ αιτίας του υψηλότερου κινδύνου πριαπισμού και εξαιτίας του γεγονότος ότι σε ασθενείς μετά από κάκωση των νεύρων η χρήση προσταγλαδίνης σχετίζεται με σχετικά υψηλά ποσοστά δυσάρεστων και επώδυνων αισθήσεων μετά τη στύση που έχει προκληθεί από προσταγλαδίνη. Τα ποσοστά μακροχρόνιας επιτυχίας με αλπροσταδίλη είναι πολύ υψηλά και κυμαίνονται ανάμεσα στο 91 με 96% μετά από επιτυχή εκπαίδευση του ασθενή. Η συχνότητα των ενέσεων στις διάφορες μελέτες κυμαινόταν μεταξύ δύο και τεσσάρων το μήνα. Τα ποσοστά ικανοποίησης με ενδοπεϊκές ενέσεις προσταγλαδίνης συγκρίνονται με αυτά των χαπιών αναστολέων της φωσφοδιεστεράσης 5. Σε ποσοστό περίπου 80% οι ασθενείς είναι ικανοποιημένοι με τη θεραπεία, παρατηρούν βελτίωση στη σεξουαλική τους ζωή και θεωρούν ότι οι ενέσεις είναι εύκολο να γίνουν.\nΣυνδυασμός παπαβερίνης και φαιντολαμίνης\nΟ συνδυασμός παπαβερίνης και φαιντολαμίνης είναι εμπορικά διαθέσιμος σε διάφορες ευρωπαϊκές χώρες με την ονομασία androskat. Το androskat περιέχει μία αμπούλα των 2 ml με συγκέντρωση 15mg παπαβερίνης και 0,5mg φαιντολαμίνης ανά ml. Δηλαδή συγκεκριμένα ανά αμπούλα περιέχονται 30mg παπαβερίνης και 1 mg φαιντολαμίνης. Σε γενικές γραμμές η αποτελεσματικότητα μιας αμπούλας androskat αντιστοιχεί σε 10μg αλπροσταδίλης.\nΣυνδυασμός παπαβερίνης, φαιντολαμίνης και αλπροσταδίλης (trimix)\nΗ πρώτη αναφορά στον τριπλό συνδυασμό παπαβερίνης, φαιντολαμίνης και αλπροσταδίλης, έγινε το 1990 από τον Goldstein και από τότε έχουν δημοσιευτεί διάφοροι συνδυασμοί δόσεων. Το trimix ενδείκνυται ιδιαίτερα σε ασθενείς στους οποίους η ένεση αλπροσταδίλης ήταν ανεπιτυχής ή επώδυνη. Σε μία μελέτη που συγκρίθηκε η μονοθεραπεία αλπροσταδίλης με trimix, οι περισσότεροι ασθενείς εξέφρασαν την προτίμησή τους στο trimix. Το κύριο μειονέκτημα του trimix είναι ότι δεν υπάρχει εμπορικά διαθέσιμο φάρμακο και θα πρέπει ο συνδυασμός να γίνει από φαρμακοποιό. Το trimix φαίνεται να είναι ανώτερο της σκέτης αλπροσταδίλης σε ασθενείς με φλεβική διαφυγή και σε ασθενείς μετά από πυελικό χειρουργείο στους οποίους η αλπροσταδίλη προκάλεσε πόνο. Επειδή το trimix έχει υψηλότερο κίνδυνο πριαπισμού οι αρχικές δόσεις θα πρέπει να είναι χαμηλές και να γίνει σταδιακή αύξηση. Σε υψηλές δόσεις trimix ορισμένοι ασθενείς παρατηρούν κλινικά συμπτωματική πτώση της αρτηριακής πίεσης.\nΣυνδυασμός vip και φαιντολαμίνης\nΗ πρώτη δημοσίευση για τη χρήση συνδυασμού vip και φαιντολαμίνης έγινε το 1992. Στην αγορά κυκλοφόρησε με την ονομασία invicorp στις δοσολογίες των 25μg/1 mg και 25μg/2mg, σε μορφή αυτόματης συσκευής έγχυσης μίας χρήσης. Το φάρμακο ήταν πολλά υποσχόμενο αλλά επισκιάστηκε από την έλευση του Βιάγκρα Viagra. Αυτή τη στιγμή κυκλοφορεί στη Δανία.\nΤεχνική και επιπλοκές των ενδοπεϊκών ενέσεων\nΓια να αρθούν οι επιφυλάξεις των ασθενών και να μειωθούν οι επιπλοκές της θεραπείας, οι ασθενείς θα πρέπει να εκπαιδευτούν σωστά και να γίνει η χρήση πολύ λεπτών βελόνων (27-30G). Συνήθως χρειάζονται τουλάχιστον δύο εκπαιδευτικές συνεδρίες για να μάθει ο ασθενής τη σωστή τεχνική.\nΟ πριαπισμός συμβαίνει πολύ πιο συχνά με την παπαβερίνη και με το μείγμα παπαβερίνης φαιντολαμίνης από΄ ότι με αλπροσταδίλη σκέτη και παρατηρείται πιο συχνά στη νευρογενή στυτική δυσλειτουργία ιδίως μετά από κάκωση νωτιαίου μυελού ή πυελικό χειρουργείο.\nΗ ίνωση εμφανίζεται με τη μορφή ψηλαφητών οζιδίων ή πλακών στο πέος ή σε πιο σοβαρές περιπτώσεις ως ίνωση σηραγγωδών σωμάτων. Η ίνωση συμβαίνει πιο συχνά με ενέσεις που περιέχουν παπαβερίνη. Στο 25% με 60% των περιπτώσεων η ίνωση σχετίζεται με κάμψη του πέους. Μελέτες έχουν δείξει ότι στο 33 με 47% των περιπτώσεων οι πλάκες θεραπεύονται από μόνες τους.\nΣυμβαίνει πιο συχνά σε ενέσεις αλπροσταδίλης και σε νευρογενείς ασθενείς ιδίως μετά από πυελικό χειρουργείο.\nΈχει παρατηρηθεί μόνο με τη χρήση φαρμάκων που περιείχαν παπαβερίνη.\nΠοσοστά διακοπής θεραπείας\nΤο ποσοστό διακοπής της θεραπείας με αλπροσταδίλη είναι 55% στους 18 μήνες και 67% στα 4 χρόνια. Οι αιτίες διακοπής της θεραπείας ήταν κακή ανταπόκριση, δυσκολία χρήσης, αλλαγή σε άλλες θεραπείας, απώλεια σεξουαλικής επιθυμίας και ανεπιθύμητες ενέργειες με πιο συχνή τον πόνο.\nΠαρατεταμένη στύση, πριαπισμός\nΗ εμφάνιση του πριαπισμού εξαρτάται από το είδος και τη δόση του φαρμάκου που χρησιμοποιήθηκε. Πριαπισμός που κρατά περισσότερο από 6 ώρες πρέπει να αντιμετωπιστεί είτε με τη χορήγηση αντίδοτου είτε με αφαίμαξη. Οι 6 ώρες είναι το απόλυτο όριο μετά από το οποίο μπορεί να γίνει ανεπανόρθωτη ισχαιμική βλάβη στο σηραγγώδη ιστό.\nΊνωση των σηραγγωδών σωμάτων\nΕξαρτάται από το φάρμακο που χρησιμοποιείται και από την προσωπική ικανότητα του ασθενή στην ένεση. Σε μεγάλο ποσοστό η ίνωση θεραπεύεται από μόνη της αν και μπορεί να είναι καλύτερο να γίνει προσωρινή διακοπή της θεραπείας για 2 με 4 μήνες και να γίνει επανεκπαίδευση του ασθενή.\nΑιμάτωμα στο πέος\nΕίναι η πιο συχνή παρενέργεια που συμβαίνει με τις ενδοπεϊκές ενέσεις. Σχετίζεται κυρίως με κακή τεχνική και αν επαναλαμβάνεται συχνά μπορεί να σκουρύνει το χρώμα του δέρματος του πέους.\nΑσθενείς σε αντιπηκτικά\nΗ θεραπεία με ενδοπεϊκές ενέσεις μπορεί να γίνει ακόμα και σε ασθενείς σε βαρφαρίνη (sintrom) χωρίς αυξημένο κίνδυνο αιμορραγίας.\nΔεν υπάρχει αυξημένος κίνδυνος από τις ενδοπεϊκές ενέσεις σε ασθενείς που έχουν κάνει μεταμόσχευση νεφρού ή καρδιάς.\nΟι ασθενείς με σακχαρώδη διαβήτη και στυτική δυσλειτουργία έχουν αυξημένο κίνδυνο ίνωσης και πόνου από τις ενδοπεϊκές ενέσεις.


Την πρώτη τους κοινή συνέντευξη έδωσαν ο Δώρος και η Αθηνά του «Power Of Love», στη διαδικτυακή εκπομπή του Μάριου Πρίαμου στην Κύπρο. - Athens Times\nΤην πρώτη τους κοινή συνέντευξη έδωσαν ο Δώρος και η Αθηνά του «Power Of Love», στη διαδικτυακή εκπομπή του Μάριου Πρίαμου στην Κύπρο.\non 11 Μαΐου 2018 at 09:18\nΜπορεί η εν λόγω εκπομπή να έχει ως θεματολογία το «Survivor», ωστόσο φαίνεται πως αυτό δεν έχει καμία σημασία, αφού οι υπεύθυνοι αποφάσισαν να έχουν καλεσμένους τους δύο παίκτες από το «Power Of Love». Ο Τούρκος βλέπετε είναι παντού… και με τον τρόπο του προωθεί τα «προϊόντα» του.\nΑθηνά ΧρυσαντίδουΔώρος ΠαναγίδηςΣΥΝΕΝΤΕΥΞΗ\nΕπί τάπητος όλες οι εξελίξεις για το κλείσιμο της 4ης αξιολόγησης\nΚορμί λαμπάδα διαθέτει η Μαίρη Συνατσάκη! Το μικροσκοπικό μπικίνι ...


Μάθε τα πάντα για Unreal Engine | Game20.gr\nGAME20.GR > Unreal Engine\nXbox Series X + Unreal Engine 5\nΤί γίνεται όταν η πιο δυνατή κονσόλα συναντάει την κορυφαία μηχανή γραφικών; Την απάντηση μας (ξανα)δίνει η The Coalition (Gears), η οποία δημοσίευσε ένα νέο tech demo της Unreal Engine 5 που τρέχει στο Xbox Series X. Σύμφωνα με το στούντιο, η Unreal Engine 5 προσφέρει γραφικά επιπέδου ταινίας με δεκάδες εκατομμύρια πολύγωνα σε πραγματικό χρόνο, σηματοδοτώντας ένα τεράστιο βήμα εμπρός στην οπτική ποιότητα των παιχνιδιών. Δείτε το tech demo παρακάτω και πείτε μας γνώμη! Φαντάζεστε πώς θα είναι το Gears 6; Περισσότερα...\nTAGS:Microsoft, Unreal Engine, Xbox Series X\nTomb Raider 12: Επιστροφή Lara Croft με Unreal Engine 5\nΗ σειρά Tomb Raider συνεχίζεται και επίσημα. Όπως ανακοίνωσε η Crystal Dynamics, πλέον ετοιμάζει το επόμενο παιχνίδι Tomb Raider. Μάλιστα, αυτή τη φορά η Lara Croft "ζωντανεύει" με Unreal Engine 5. Το Tomb Raider 12 θα βγει μέσα στα επόμενα χρόνια. Πώς σας φαίνεται αυτή η εξέλιξη; Tί περιμένετε από το παιχνίδι; Περισσότερα...\nTAGS:PC, PS5, Square Enix, Tomb Raider 12, Unreal Engine, Xbox Series X\nThe Matrix Awakens: Ταξίδι στο Matrix με Unreal Engine 5\nΗ πολυαναμενόμενη ταινία The Matrix Resurrections βγαίνει μέσα στον Δεκέμβριο και οι Epic και Warner μας βάζουν στο κλίμα με έναν πρωτότυπο τρόπο. Μιλάμε για το The Matrix Awakens: An Unreal Engine 5 Experience, ένα διαδραστικό open-world tech demo φτιαγμένο με την Unreal Engine 5. To The Matrix Awakens διαδραματίζεται στον κόσμο του Matrix και μάλιστα με συμμετοχή των αυθεντικών Neo και Trinity. Το The Matrix Awakens είναι διαθέσιμο δωρεάν σε PS5 και Xbox Series X/S. Παίξτε (ή δείτε το παρακάτω) και πείτε μας εντυπώσεις! Περισσότερα...\nTAGS:Epic Games, PS5, The Matrix Awakens, Unreal Engine, Warner, Xbox Series X\nAlpha Point: Η Unreal Engine 5 στα χέρια της The Coalition\nΑς πάρουμε μία γεύση από το μέλλον των γραφικών με την Unreal Engine 5. Η The Coalition, δημιουργός των Gears και ίσως το κορυφαίο στούντιο ως προς τη χρήση της Unreal Engine αυτή τη στιγμή, δημοσίευσε το πρώτο της tech demo με την Unreal Engine 5. Το demo ονομάζεται Alpha Point και τρέχει στο Xbox Series X. Δείτε το παρακάτω και πείτε μας εντυπώσεις! Ανυπομονείτε για το Gears 6 στο XSX; Περισσότερα...\nTAGS:Gears 6, Microsoft, PC, Unreal Engine, Xbox Series X\nMetaHuman Creator: Εύκολος σχεδιασμός φωτορεαλιστικών ανθρώπων\nΑς πάρουμε άλλη μια γεύση από το μέλλον των γραφικών - ένα μέλλον που πλέον είναι κοντά. Η Epic ανακοίνωσε το MetaHuman Creator, μια cloud-streamed εφαρμογή που επιτρέπει στους developers να δημιουργούν φωτορεαλιστικούς ανθρώπους για χρήση στα παιχνίδια τους εύκολα και γρήγορα. Σύμφωνα με την Epic, με το MetaHuman Creator ο σχεδιασμός ενός φωτορεαλιστικού μοντέλου ανθρώπου μπορεί να γίνει ακόμα και σε μόλις μία ώρα, αντί για εβδομάδες ή μήνες. Το MetaHuman Creator αναμένεται μέσα στο 2021. Δείτε το παρακάτω και πείτε μας γνώμη! Περισσότερα...\nTAGS:Epic Games, PC, PS4, PS5, Switch, Unreal Engine, Xbox One, Xbox Series X\nUnreal Engine 5: Σχεδιασμός με βάση το PS5 (!)\nΦαίνεται πως η φρεσκοανακοινωμένη Unreal Engine 5 εκμεταλλεύεται στο έπακρο τις δυνατότητες του PlayStation 5. Σύμφωνα με την Epic, ο ταχύτατος SSD του PS5 αλλάζει τα δεδομένα στον σχεδιασμό των παιχνιδιών, επιτρέποντας στους developers να δημιουργούν πιο πυκνούς και λεπτομερείς κόσμους. Μάλιστα, η Epic ξαναέγραψε τομείς -τα I/O subsystems συγκεκριμένα- της Unreal Engine 5 με βάση το ίδιο το PS5. Φυσικά, περιμένουμε όλα αυτά να τα δούμε στην πράξη. Πώς σας φαίνεται αυτή η εξέλιξη; Περισσότερα...\nTAGS:Epic Games, PS5, Unreal Engine\nUnreal Engine 5: Υπεργραφικά στο PS5\nΤο πρώτο tech demo στο PlayStation 5 είναι γεγονός, όχι από τη Sony, αλλά από την Epic. Στο πλαίσιο της έλευσης των next-gen κονσολών, η Epic ανακοίνωσε την Unreal Engine 5, υποσχόμενη ακόμα πιο αληθοφανή γραφικά επιπέδου CG, αν όχι... πραγματικότητας. Η Unreal Engine 5 διαθέτει δύο βασικές νέες τεχνολογίες: το nanite virtualized micropolygon geometry που επιτρέπει την δημιουργία όσης γεωμετρικής λεπτομέρειας μπορεί να δει το μάτι και το lumen το οποίο είναι πλήρως δυναμικός φωτισμός που αμέσως αντιδρά σε αλλαγές στη σκηνή και το φως. Η Unreal Engine 5 αναμένεται 2021 και οι developers θα μπορούν να μεταφέρουν σε αυτήν τα τρέχοντα πρότζεκτ τους που χρησιμοποιούν την Unreal Engine 4. Δείτε tech demo (πλήρες βίντεο και σύντομο trailer) της Unreal Engine 5 στο PS5 και πείτε μας γνώμη! Πώς σας φαίνονται τα γραφικά της επόμενης γενιάς; Περισσότερα...\nΑναφορά PlayStation 5 στον κώδικα της Unreal Engine; [UPDATE]\nMε τις next-gen κονσόλες να αναμένονται μέσα στα επόμενα χρόνια, είναι δεδομένο πως οι developers ήδη ετοιμάζονται γι αυτές. Σύμφωνα με αναφορές, στον κώδικα της Unreal Engine 4 προστέθηκε μια νέα πλατφόρμα με την κωδική ονομασία "Erebus" (o Έρεβος είναι ον της ελληνικής μυθολογίας). Eικάζεται ότι πρόκειται για το PlayStation 5, αφού η Sony αρέσκεται σε τέτοιες περίεργες κωδικές ονομασίες (Orbis για το PS4, Morpheus για το PS VR, Neo για το PS4 Pro). Φυσικά, μπορεί να μην είναι το PS5, αλλά κάτι άλλο. Το σίγουρο είναι ότι διψάμε σαν τρελοί για το παραμικρό ίχνος είδησης ή φήμης σχετικά με τις next-gen κονσόλες. Eσείς τί λέτε;\nUPDATE: Σύμφωνα με την Epic, το "Erebus" είναι απλά η κωδική ονομασία που είχε το Fortnite για το Switch πριν ανακοινωθεί επίσημα. Περισσότερα...\nTAGS:Epic Games, PS5, Sony, Unreal Engine\nΑνατριχιαστικά ρεαλιστικοί χαρακτήρες με Unreal Engine\nΑς πάρουμε άλλη μια γεύση από το μέλλον των γραφικών. Στη Game Developers Conference, η Epic παρουσίασε την εξέλιξη στην εμφάνιση και το animation χαρακτήρων και ειδικά στα πρόσωπα που φέρνει η Unreal Engine. Για τις ανάγκες της επίδειξης, ο γνωστός ηθοποιός Andy Serkis και η Κινέζα ηθοποιός Bingjie Jiang έγιναν ψηφιακοί χαρακτήρες, με το αποτέλεσμα να είναι ιδιαίτερα εντυπωσιακό. Δείτε σχετικά βίντεο παρακάτω και πείτε μας την δική σας γνώμη! Τί λέτε, θα τρελαθούμε με τους ανατριχιαστικά ρεαλιστικούς χαρακτήρες στα παιχνίδια των επόμενων χρόνων; Περισσότερα...\nTAGS:Epic Games, Unreal Engine, video games\nΗ Unreal Engine 4 συνεχίζει να εξελίσσεται. H Epic έδωσε στη δημοσιότητα δύο νέα βίντεο της Unreal Engine 4, εκ των οποίων το ένα παρουσιάζει τα χαρακτηριστικά της μηχανής και το άλλο τα πολλά νέα παιχνίδια που την χρησιμοποιούν, όπως το πολυαναμενόμενο Days Gone της Sony. Δείτε τα βίντεο παρακάτω και πείτε μας την γνώμη σας για την Unreal Engine 4! Περισσότερα...\nTAGS:Epic Games, PS4, Switch, Unreal Engine, Xbox One\nUnreal Engine 4 στο Nintendo Switch\nΣαν χτες θυμάμαι, όταν πριν λίγα χρόνια μάθαμε ότι το Wii U δεν τρέχει καν τη νέα τότε Unreal Engine 4. Η είδηση αυτή προκάλεσε ακόμα μεγαλύτερη απογοήτευση και απαξίωση για το Wii U. Έστω και καθυστερημένα, η Unreal Engine 4 πλέον είναι συμβατή με κονσόλα της Nintendo. Όπως ανακοίνωσε η Epic, η Unreal Engine 4 τρέχει στο Switch και η εταιρεία σε συνεργασία με τη Nintendo προσφέρουν κάθε βοήθεια στους developers για να φέρουν τα παιχνίδια τους σε αυτό. Εσείς πώς βλέπετε τις δυνατότητες του Switch μέχρι τώρα;\nTAGS:Epic Games, Switch, Unreal Engine\nΓίνετε developer με δωρεάν Unreal Engine 4\nΧαράς ευαγγέλια για τους απανταχού επαγγελματίες και ερασιτέχνες developers ανά τον κόσμο. Όπως ανακοίνωσε η Epic, η Unreal Engine 4 πλέον διατίθεται δωρεάν για όλους. Μπορείτε να κατεβάσετε την Unreal Engine 4 από εδώ. Θα ασχοληθείτε; Περισσότερα...\nΤο Street Fighter 5 παίζει ξύλο με Unreal Engine 4\nΤο Tekken 7 δεν είναι το μόνο παιχνίδι ξύλου που χρησιμοποιεί την Unreal Engine 4. Όπως ανακοίνωσαν η Capcom και η Epic, το πολυαναμενόμενο Street Fighter 5 χρησιμοποιεί την Unreal Engine 4 και μάλιστα η Epic προσφέρει ειδική υποστήριξη στην Capcom για την καλύτερη δυνατή εκμετάλλευση της μηχανής γραφικών. Αξίζει να σημειωθεί ότι το Mortal Kombat 10 χρησιμοποιεί μια εξελιγμένη έκδοση της Unreal Engine 3, που σημαίνει ότι και τα τρία μεγάλα παιχνίδια ξύλου της νέας γενιάς αναπτύσσονται με Unreal Engine. Τεράστια επιτυχία για την Epic. Τί λέτε, θα δικαιωθούν οι δημιουργοί για τις επιλογές τους;\nTAGS:Capcom, PS4, Street Fighter 5, Unreal Engine\nEve Valkyrie: "Διαστημικά" γραφικά με Unreal Engine 4\nΚάθε νέα λεπτομέρεια που αποκαλύπτει η CCP για το Eve: Valkyrie μας κάνει να θέλουμε το παιχνίδι ακόμα πιο πολύ. Όπως ανακοίνωσε η CCP, το Eve: Valkyrie πλέον χρησιμοποιεί την Unreal Engine 4. Εξάλλου, η γνωστή ηθοποιός Katee Sackhoff (Battlestar Galactica, Riddick, Longmire) έχει κεντρικό ρόλο στο παιχνίδι και υποδύεται τη Rán, αρχηγό των πιλότων των μαχητικών Valkyrie στο New Eden universe. Το Eve: Valkyrie είναι διαστημικό multiplayer shooter που διαδραματίζεται στον κόσμο του Eve Online και αναπτύσσεται για VR headset σε PC (Oculus Rift) και PS4 (Project Morpheus). Δείτε το νέο gameplay βίντεο του Eve: Valkyrie και πείτε μας πώς σας φαίνεται! Περισσότερα...\nTAGS:CCP Games, Eve Valkyrie, PS4, Unreal Engine\nUnreal Engine 4 για όλους (!)\nΚίνηση-ματ από την Epic, η οποία δίνει την ευκαιρία στον οποιονδήποτε να χρησιμοποιεί την Unreal Engine 4. Όπως ανακοίνωσε η Epic στη Game Developers Conference, οι developers μπορούν να αποκτήσουν την Unreal Engine 4 (για PC, Mac, iOS και Android) πληρώνοντας 19 δολάρια τον μήνα και το 5% των εσόδων από τα παιχνίδια που βγάζουν με τη μηχανή γραφικών. Η Unreal Engine 4 είναι διαθέσιμη εδώ. Πώς σας φαίνεται αυτή η κίνηση; Περισσότερα...\nTAGS:Epic Games, Unreal Engine


Η Φαρμα Με Τα Ζωα - Επιτραπεζια (EPI.02809)\nΑρχική > Gadgets & Παιχνίδια > Επιτραπέζια > Η ΦΑΡΜΑ ΜΕ ΤΑ ΖΩΑ\nΕίστε κτηνοτρόφοι και έχετε λίγα ζώα. Το κοπάδι σας σιγά-σιγά μεγαλώνει. Όμως, όλα τα σχέδια σας μπορεί να ανατραπούν αν δεν είστε προσεκτικοί! Κι αυτό, γιατί στην περιοχή κυκλοφορούν ένας λύκος και μια αλεπού, που έχουν βάλει στο μάτι τα ζωντανά σας\nΠεριεχόμενα συσκευασίας: 4 ταμπλό, 2 δωδεκάπλευρα ζάρια, 120 πλακίδια, 4 μικροί πλαστικοί σκύλοι, 2 μεγάλοι πλαστικοί σκύλοι, κανόνες.\nΗ ΦΑΡΜΑ ΜΕ ΤΑ ΖΩΑ (EPI.02809)\n• Περιεχόμενα συσκευασίας: 4 ταμπλό, 2 δωδεκάπλευρα ζάρια, 120 πλακίδια, 4 μικροί πλαστικοί σκύλοι, 2 μεγάλοι πλαστικοί σκύλοι, κανόνες.\nΗ ΦΑΡΜΑ ΜΕ ΤΑ ΖΩΑ EPI.02809 ΚΑΙΣΣΑ ΚΑΙΣΣΑ ΕΠΙΤΡΑΠΕΖΙΑ Η ΦΑΡΜΑ ΜΕ ΤΑ ΖΩΑ


«Η χώρα όπως είναι» – Citizen\n«Η χώρα όπως είναι»\nFebruary 23, 2012 Κώστας Γιαννακίδης\nΥπάρχουν μερικά βιβλία που όταν τα βάζεις στο στήθος αισθάνεσαι το βάρος στη ψυχή. Είναι βιβλία που αισθάνεσαι ότι γράφτηκαν για σένα αν και ξέρεις ότι είσαι, απλώς, ένας από τους χιλιάδες των αναγνωστών τους. Μέχρι που καταλαβαίνεις ότι ο συγγραφέας έχει πάρει κομμάτια από όλους-ακόμα και δικά σου-για να φτιάξει τον ήρωα του. Και πριν χαμογελάσεις στο συμπέρασμα σου, διαπιστώνεις ότι είναι η δική σου ζωή που αντιγράφει τον ήρωα.\nΤο «Η χώρα όπως είναι» κυλάει εύκολα, αλλά συνάμα και αργά. Όχι επειδή είναι δύσκολο βιβλίο. Είναι ο αναγνώστης που σκαλώνει στις λέξεις, φεύγει λίγο, μαζί με την ιδέα που πήρε από εκεί μέσα και επιστρέφει πάλι μαζί της. Εγώ το παράκανα. Χρειάστηκα μήνες για να το διαβάσω. Στην αρχή το παράτησα επειδή το βρήκα πολύ θλιβερό. Το έπιασα πάλι, σκεπτόμενος ότι εκεί μέσα ζει μία μελλοντική εκδοχή του εαυτού μου. Το εγκατέλειψα γιατί μου έλεγε πως όσο ξύνεις τις εικόνες της ζωής σου, τόσο θα μεγαλώνει και το γκρίζο στον κόσμο σου. Και αυτή η ιστορία τράβηξε μήνες. Και όμως, ο Ρίτσαρντ Φορντ περιγράφει μόλις λίγες μέρες στη ζωή ενός μεσήλικα Αμερικανού μεσίτη της ανατολικής ακτής.\nΟ Φορντ δεν είναι και τόσο γνωστός στην Ελλάδα του Φίλιπ Ροθ. Ίσως όχι άδικα αφού ο όγκος του έργου του είναι σαφώς πολύ μικρότερος. Το «Η χώρα όπως είναι» είναι το κλείσιμο της τριλογίας με Φορντ με πρωταγωνιστή τον Φρανκ Μπάσκομπ. Στο πρώτο βιβλίο, στον «Αθλητικογράφο» που σύστησε τον Φορντ στο παγκόσμιο κοινό, ο Μπάσκομπ πουλάει αθλητικές ιστορίες, παντρεύεται, χάνει τον γιο του, χωρίζει. Στο δεύτερο, στην «Ημέρα Ανεξαρτησίας», είναι μεσίτης-με καινούργια οικογένεια-στην ανατολική ακτή. Και στο «Η χώρα όπως είναι», είναι πλέον 55 ετών, επαγγελματικά καταξιωμένος, με καρκίνο του προστάτη και μόνος. Αυτό που παρακολουθούμε εμείς ως χρονική γραμμή της ιστορίας είναι μία εβδομάδα πριν την Ημέρα των Ευχαριστιών του 2000, δηλαδή λίγες μέρες μετά την εκλογική αναμέτρηση Μπους και Γκορ που οδήγησε σε επαναληπτική εκλογή στη Φλόριντα-όσοι ασχολούνται με τα αμερικανικά θα θυμούνται και τον Πάνο Καμμένο ως ανεξάρτητο παρατηρητή στη διαδικασία…\nΟ Φρανκ διανύει πλέον τη «Μόνιμη περίοδο», εκείνο το μακρύ διάστημα όπου πια η ζωή σου είναι σταθερή, χωρίς εκπλήξεις, χωρίς διακυμάνσεις, χωρίς χρώμα. Είναι η περίοδος που η ζωή σου τρέχει σαν διάδρομος γυμναστικής-είσαι πάντα στο ίδιο μέρος. Και όταν έχεις περάσει τα 50, η ζωή σου έχει μοιραστεί δύο-τρεις φορές σαν τράπουλα και βλέπεις το θάνατο στο βάθος του ορίζοντα, εκεί που κάποτε ήταν μόνο ωκεανός, τότε ο κυνισμός κάνει τη ματιά σου πιο διεισδυτική, αλλά έρχεται η ευαισθησία να προσθέσει πόνο. Έτσι όπως σας το περιγράφω ίσως φαίνεται σαν ψυχογράφημα της μέσης ηλικίας. Δεν είναι ακριβώς έτσι, περισσότερο πρόκειται για στοχασμό πάνω στην ίδια τη ζωή, τις σχέσεις και τις αξίες των ανθρώπων. Και φυσικά πρόκειται για ένα μεγάλο αμερικανικό μυθιστόρημα, για φωτογραφία της χώρας από διαφορετικές προσωπικές γωνίες. Να το διαβάσετε, είναι ένα καταπληκτικό βιβλίο που προσδιορίζει την έννοια του αριστουργήματος. Αλλά να του δώσετε χρόνο. Και οι τελευταίες σελίδες καλό είναι να παίξουν με τα δάχτυλα σας μπροστά και πίσω.\nPrevious Article Χωρίς εμπιστοσύνη\nNext Article Ποιος χρειάζεται ιδέες;


Μην αρχίζεις τη μουρμούρα 49-50 Κύκλος 4 | sirial365\nΜην αρχίζεις τη μουρμούρα 49-50 Κύκλος 4\nMin-arxizeis-ti-mourmoyra-Epeisodio-47-48-4os-kyklos Μην αρχίζεις τη μουρμούρα - Επεισόδιο 49 - 50 4ος Κύκλος - Βίντεο Μην αρχίζεις τη ...\nΜην αρχίζεις τη μουρμούρα - Επεισόδιο 49 - 50 4ος Κύκλος - Βίντεο\nΟ Ηλίας και η Μαρίνα ετοιμάζονται να κάνουν Πάσχα στην Ισπανία. Όμως η αφεντικίνα της Μαρίνας, η μεγαλοδικηγόρος Κάτια, αρχίζει να βάζει εμπόδια στο ταξίδι τους…Μια κοπέλα την έχει στήσει έξω από την πολυκατοικία και παρακολουθεί τον Κωνσταντίνο. Ο Σίμος κι η Λένα αναβάλουν το ταξίδι τους για τα Βασιλικά, μέχρι να φύγει.Η Βούλα στέλνει τον Μηνά να της φέρει μια κούτα με βιβλία από τον πολιτιστικό σύλλογο. Αλλά όταν την ανοίγουν, βρίσκουν μέσα κάτι, που η κατοχή του, τους καθιστά παράνομους…Ξεκινά η Μεγάλη Εβδομάδα και ο Διονύσης έχει αποφασίσει να κάνει πολύ αυστηρή νηστεία φέτος. Θα τα καταφέρει όμως;\nΗ γοητευτική αφεντικίνα τnς Μαρίνας, η Κάτια, έχει εpωτευτεί κεραυνοβόλα τον Ηλία. Εκείνος προσπαθεί να της αντισταθεί, μα η Κάτια είναι αποφασισμένη να τον κατακτήσει.Η Βούλα έχει σχέδια για το πώς θα περάσουν το Πάσχα με τα παιδιά. Και μέσα σ' αυτά είναι και μια εκδρομή: ο γύρος της Κρήτης. Ο Μηνάς, όμως, καταστρώνει τα δικά του αδιαφανή σχέδια.Η Χριστίνα δεν φεύγει από την πολυκατοικία και ο Σίμος, η Λένα και ο Κωνσταντίνος πάνε μαζί στα Βασιλικά. Μέρες που είναι, ο Διονύσης ξαναθυμάται το «τραύμα» που έχει από μικρός: ο νονός του. Η Νικολέτα όμως, έχει κουραστεί να ακούει το ίδιο παράπονο κάθε χρόνο.\nsirial365: Μην αρχίζεις τη μουρμούρα 49-50 Κύκλος 4


TO ΑΠΙΣΤΕΥΤΟ ΤΑΞΙΔΙ ΜΙΑΣ ΦΩΤΟΓΡΑΦΙΚΗΣ ΜΗΧΑΝΗΣ – Photonet: για το φωτογράφο και τη φωτογραφία\nΧάθηκε στην Ακρόπολη, αλλά επιστράφηκε στην Αμερικανίδα ιδιοκτήτρια της!\n«Βρήκα τη φωτογραφική μηχανή αυτής της μητέρας με τον γιο της που έχει ληφθεί στην Ακρόπολη, στην Αθήνα. Πιστεύω ότι είναι από τη Νέα Υόρκη, με βάση τις ρυθμίσεις της κάμερας. Παρακαλώ, προωθήστε την ώστε να τους βρω και να τους δώσω πίσω τη μηχανή τους».\nΜε αυτό το μήνυμα ο Άλεξ Πιτροπάκης συνόδεψε τη λήψη που βλέπετε στην αρχή του άρθρου, κι έτσι άρχισε τη αναζήτηση, μέσω διαδικτύου, την Κυριακή 14/6/15, στις 10.31 το πρωί, για τον ιδιοκτήτη μιας φωτογραφικής μηχανής που ανακάλυψε ξεχασμένη σε ένα δικό του περίπατο στην Ακρόπολη. Ας δούμε αναλυτικά τι επακολούθησε μέσα από το ρεπορτάζ της Καθημερινής:\nΤο θεωρούμε πια δεδομένο, προέκταση των χεριών, του μυαλού, της ζωής μας, αλλά όταν το Ιντερνετ αποφασίζει να φανερώσει λίγη από τη μαγεία του, ακόμη μας συναρπάζει. Οπως το έθεσε εξαιρετικά ο Αλεξ στο λιτό του ποστ προχθές τα ξημερώματα στο φέισμπουκ: «Ευχαριστώ πολύ όλους. Το Ιντερνετ έκανε πάλι το θαύμα του» (σ.σ. «internet did the trick»). Ναι, ήταν ένα μικρό θαύμα.\nΤο πρώτο ποστ έγινε την περασμένη Κυριακή στις 10.30 το πρωί. Ανεβάζοντας τη σέλφι μιας τουρίστριας και του παιδιού της με φόντο τον Παρθενώνα, ο Αλεξ Πιτροπάκης έγραφε στα αγγλικά για ευνόητους λόγους: «Βρήκα τη φωτογραφική μηχανή αυτής της μητέρας με τον γιο της που έχει ληφθεί στην Ακρόπολη, στην Αθήνα. Πιστεύω ότι είναι από τη Νέα Υόρκη με βάση τις ρυθμίσεις της κάμερας. Παρακαλώ, προωθήστε την ώστε να τους βρω και να τους δώσω πίσω τη μηχανή τους». Το ίδιο ποστ, συνοδεύοντας την ίδια φωτογραφία, ανέβηκε ταυτόχρονα σε ίνσταγκραμ και τουίτερ, όπου ο Αλεξ διατηρεί επίσης προφίλ.\nΑυτό που ακολούθησε, δεν το περίμενε ούτε ο ίδιος. Μέσα σε λιγότερο από δύο εικοσιτετράωρα, το ποστ στο φέισμπουκ είχε πάνω από 2.100 κοινοποιήσεις, έγινε πάνω από 1.000 retweet και η φωτογραφία «γύρισε» επίσης πολύ και στο ίνσταγκραμ. Πολλοί χρήστες επικοινωνούσαν με τον Αλεξ με υποδείξεις για το πού μπορεί να απευθυνθεί (όπως το γκρουπ στο φέισμπουκ Lost and Found Cameras, το Αστυνομικό Τμήμα Ακροπόλεως, το σάιτ Camerafound.com, ακόμη και την αμερικανική πρεσβεία στην Ελλάδα), αλλά και στοιχεία: «Είμαι ξεναγός –του έγραψε μία κοπέλα–, είχα δει αυτήν τη μητέρα με το παιδί της νομίζω κοντά στις τουαλέτες στην Ακρόπολη. Τη θυμάμαι γιατί μου έκανε εντύπωση το κολιέ της. Εχω την εντύπωση πως είναι Γαλλίδα».\nΕνα σχόλιο όμως στο ίνσταγκραμ αμέσως ξεχώρισε: «Αλεξ, δεν υπάρχει αμφιβολία ότι αυτή είναι η αδελφή μου. Σου έστειλα και μήνυμα στο φέισμπουκ με αποδείξεις. Βρίσκεται πράγματι στην Ελλάδα, αλλά δεν ξέρω για πόσο. Προσπαθώ να τη βρω για να επικοινωνήσεις μαζί της μέσω φέισμπουκ. Ευχαριστώ πολύ που το πόσταρες!».\nΤο μυστήριο είχε λυθεί, η κάτοχος της φωτογραφικής μηχανής είχε βρεθεί. Και τελικά ήταν όντως από τη Νέα Υόρκη, όπως ο Αλεξ είχε υποθέσει.\nΦωτό: Clark Van Der Beken\nCamerafound.com FACEBOOK Instagram Lost and Found Cameras Facebook Group SOCIAL MEDIA Xαμένη φωτογραφική μηχανή ΑΚΡΟΠΟΛΗ Αλεξ Πιτροπάκης


Υπόγεια Ρεύματα - Δημήτρης Μητσοτάκης - Παναγιώτης Κατσιμάνης (Ενδελέχεια) Live στο ΚΥΤΤΑΡΟ! - NGradio.gr\nΔυο μπάντες σημείο αναφοράς της ελληνικής ροκ σκηνής συναντιούνται στην πιο ιστορική σκηνή της πόλης. Τραγούδια ύμνοι, που συνόδεψαν και συνοδεύουν τόσες και τόσες στιγμές μας, μπλέκονται με την δύναμη και τη φρεσκάδα νέων τραγουδιών και ήχων, αυτών των αστείρευτων δημιουργών.\nΤους φέρνει εδώ μια παράλληλη Ροκ περιπέτεια, μια δυνατή φιλία χρόνων, πάνω και κάτω απ’ την σκηνή, που ξεκίνησε πριν 30 χρόνια στην Καλλιθέα και συνεχίζει να γεννάει μουσική, συνεργασίες και βραδιές αυθόρμητες, γεμάτες συναίσθημα και ηλεκτρισμό..\nΣαν κι αυτήν την Παρασκευή στις 3 του Δεκέμβρη στο Κύτταρο.\nΜαζί τους ανοίγουν τη συναυλία “τα παιδιά των φίλων μας”, όπως λένε οι ίδιοι, η επόμενη γενιά!\nΤο ραντεβού δόθηκε και δεν χάνεται!!!\nΔ. ΜΗΤΣΟΤΑΚΗΣ – Π. ΚΑΤΣΙΜΑΝΗΣ (ΕΝΔΕΛΕΧΕΙΑ)\nΔύο από τους πιο εμβληματικούς μουσικούς του ελληνικού ροκ των ’90s, το συνθετικό δίδυμο της κλασικής περιόδου των Ενδελέχεια, που υπέγραψε μερικές από τις μεγαλύτερες επιτυχίες του δημοφιλούς συγκροτήματος, τραγούδια όπως τα:Τι τραγούδι να σου πω, Βουτιά από ψηλά, Δεν είμαι αυτός που θες, Διαμαντένια προβλήτα, Χάρτινες σαΐτες, Να ‘ρθω κι απόψε και πολλά ακόμα αγαπημένα κομμάτια ζωντανά, ξανά, στη σκηνή, full band.\nΟι Natural Affair είναι μια φοιτητική μπάντα από το Περιστέρι. Όπως λένε οι ίδιοι «Παίζουμε χορευτικό ελληνόφωνο ροκ με σύγχρονο ήχο. Παίζουμε ως μπάντα από το 2019, έχοντας όμως όλα τα μέλη εμπειρία από προηγούμενες μπάντες.». Στις 23/10 κυκλοφόρησαν το πρώτο τους single “Σαρκοβελούδινο” που απεικονίζει την κατεύθυνση που έχει υιοθετήσει η μπάντα τον τελευταίο χρόνο. Ακούστε: Σαρκοβελούδινο\nΠαρασκευή 3 Δεκεμβρίου.\nΥΠΟΓΕΙΑ ΡΕΥΜΑΤΑ – Δ. ΜΗΤΣΟΤΑΚΗΣ & Π. ΚΑΤΣΙΜΑΝΗΣ\nVIVA.GR – Viva Spots\nΔΗΜΗΤΡΗΣ ΜΗΤΣΟΤΑΚΗΣ ΕΝΔΕΛΕΧΕΙΑ ΚΥΤΤΑΡΟ ΠΑΝΑΓΙΩΤΗΣ ΚΑΤΣΙΜΑΝΗΣ ΥΠΟΓΕΙΑ ΡΕΥΜΑΤΑ\nΙΣΤΟΡΙΕΣ HDαπό την Ομάδα Θεάτρου PLAYBACK Ψ Από 20 Νοεμβρίου έως 20 Δεκεμβρίου 2021Σάββατο και Δευτέρα στις 21:00 στον «Παλμό» 10 μόνο παραστάσεις - 20 θεατές σε κάθε μία! Στο θέατρο playback ο χρόνος διαστέλλεται: συναντάμε ξανά τον εαυτό μας σε ιστορίες από το παρελθόν που αφηγηθήκαμε, παρακολουθούμε τους ηθοποιούς να αυτοσχεδιάζουν πάνω στο δικό μας «τώρα», βλέπουμε στη σκηνή εικόνες που μπορεί να τις ζήσουμε στο μέλλον. Μοιράζουμε ρόλους […]


Γιάννης Παπακώστας: Μίνα Γιαννοπούλου, Μήπως είσαι η φλόγα; Εκδ. Μελάνι, 2019 – Περιοδικό Περί Ου\nΤο μεθυσμένο πιάνο.\nΗ Νίνα Γιαννοπούλου είναι γιατρός, παράλληλα όμως με το λειτούργημά της ασκεί και το ποιητικό. Το βιβλίο της με τον τίτλο Μήπως είσαι η φλόγα; Είναι το τρίτο. Το πρώτο, Συλλέκτης κίτρινων αχιβάδων και το δεύτερο Το ξέρω, λιβάδι μου, το ξέρω, συνθέτουν ένα ενδεικτικό, για την ώρα, πανόραμα της ποιητικής της δημιουργίας.\nΜε ένα μικρό, λιλιπούτειο τρίστιχο, μπαίνει στην ιερουργία του είδους. Είναι «Το πιάνο», μέσω του οποίου η ποιήτρια θα ανοίξει τον χορό των εβδομήντα εννέα ποιημάτων, μέσω των οποίων θα εκφράσει κάθε προβληματισμό και κάθε είδος ανθρώπινης ευαισθησίας. Και ακόμη θα εξομολογηθεί:\nΓια να παίξω καλά\nπρέπει να μεθύσει το πιάνο μου.\nΈτσι η μέθη της μεταβιβάζεται στο όργανο, το οποίο, με τη σειρά του, γίνεται ο εκφραστής της δικής της συναισθηματικής κατάστασης, της δικής της μέθης.\nΤα ποιήματα, άλλα μικρά, άλλα μεγάλα, εξαντλούν με λόγο ευθύβολο το θέμα. Πενθώ τον άνθρωπο, μας λέει, και με την επανάληψη του ρήματος πενθώ, δίνει έμφαση σε έναν κόσμο, όπου οι άνθρωποι έχουν αφεθεί ανυπεράσπιστοι, σκοτώνουν και σκοτώνονται, τρελαίνουν και τρελαίνονται, με αποτέλεσμα η κοινωνία να αγριεύει. Το ποίημα μάς θυμίζει τον Ρίχαρντ Βάγκνερ, ο οποίος, σε μια ανάλογη συναισθηματική κατάσταση τελών, με τη μουσική του σύνθεση, Το λυκόφως των θεών, έκανε όντως το πιάνο να μεθύσει, παράλληλα δε και να θρηνήσει, όπως επίσης και ο συμπλέων Νίτσε με το μυθιστόρημά του Το λυκόφως των ειδώλων.\nΚάπως έτσι το λέει η ποιήτρια κι αλλού, όπου αναζητεί τη μετουσίωση του ονείρου σε πραγματικότητα:\nΘέλω να φοράω τα όνειρα …\nδίνοντας στην πραγματικότητα\nΒέβαια όνειρο και πραγματικότητα είναι συγκοινωνούντα δοχεία διακήρυτταν οι υπερρεαλιστές, οπότε το ένα ενυπάρχει στο άλλο. Έτσι η ποιήτρια βοηθάει το όνειρο να λάβει «εκδίκηση», αν και ο τεμαχισμένος, κλιμακωτός στίχος του ποιήματος άλλα υποδηλώνει. Και δεν είναι ο μόνος.\nΚαι όμως δεν παραιτείται, αν και στο ποίημα «Με μαεστρία», προσπαθεί να μας δείξει τι πρέπει να κάνει και πώς πρέπει να οργανώσει μια ορχήστρα για να ακουστεί η μουσική της, πώς να μεταποιήσει το καθημερινό της χαοτικό σύμπαν σε μια ορχήστρα που χρειάζεται μαέστρο. Όσο κι αν μεταποιεί τα πράγματα, δεν είναι διατεθειμένη να παραιτηθεί, κι ας έμεινε μόνη χωρίς εκείνον που έφυγε με τη μηχανή του, με την «πολλών κυβικών μηχανή». Τα πολλά κυβικά ως υποδήλωση της ταχείας εξαφάνισης.\nΗ Γιαννοπούλου, φορτισμένη, δουλεύει με κοφτές αρνήσεις, με ρήματα «κατά παράταξιν», χωρίς καν αναπνοή. Πού χρόνος!\nΟύτε μήνυμα έστειλες\nΟύτε κάν θυμήθηκες\nΤην πρόσκλησή μας\nΚαι βέβαια δεν περιορίζεται σε ένα θέμα. Το βλέμμα παίζει νευρικά γύρω και μέσα της και έξω και παντού. Κάθε ποίημα αναδύεται από διαφορετικό γαλαξία. Όλα μόνα, σαν δέντρα μοναχικά κι επομένως ευάλωτα στους κεραυνούς και στον αέρα. Το «παλτό» που άλλο δείχνει απέξω και άλλο από μέσα, ο υπεραθλητής Γιουσέιν Μπόλτ, του οποίου σε ένα ποίημα εφτά στίχων και δέκα λέξεων έδωσε το πορτρέτο. Λέξεις πινελιές δραστικές, προσδιοριστικές, κατάδηλες. Έτσι η ποίησή της είναι περισσότερο ποίηση αφοριστική, ποίηση καταγγελτική, δραστική. Για τούτο δεν την άφησε αδιάφορη και το «Μάτι», όπου, από τα πολιορκημένα από τις φλόγες κορμιά των παιδιών, έμειναν μόνο τα σταυρουδάκια τους. Εδώ στο πιάνο της η ποιήτρια θα έπαιζε το ποίημα σε λα έλασσον.\n«Μήπως είσαι η φλόγα;» Είναι το ποίημα που δίνει και τον τίτλο στη συλλογή. Ανοίγει με ένα ερώτημα και κλείνει επίσης με το ίδιο ερώτημα. Ερώτημα ανοιχτό και αναπάντητο. Σε ποιον απευθύνεται; Εις εαυτήν, υποθέτω. Είναι η ίδια, εντός της οποίας η φλόγα ανάβει από τον σπινθήρα που η ίδια γεννάει. Είναι αυτή πού ρωτάει χωρίς να απαντά. Έτσι, αυθόρμητα, αφκιασίδοτα, στήνεται και ο χορός της δημιουργίας της. Το μοτίβο των αναπάντητων ερωτημάτων επαναλαμβάνεται, γιατί ενστικτωδώς κινείται σ’ αυτό που την προβληματίζει κι από το οποίο δεν έχει λάβει απάντηση.\nΣταδιακά το έναυσμα θα μεταμορφωθεί, θα διαμορφωθεί, θα μεταπλαστεί δημιουργικά και μέσα από άλλες εμπειρίες, από διαβάσματα και πείρα ζωής, θα γίνει τέχνη. Ωστόσο η εμπειρία και η παιδεία της, που αποτελεί και τη μοναδική οδό της διαλεκτικής που υποδεικνύει και η εσωτερική της παρόρμηση, όπως εκ των πραγμάτων προκύπτει από την πολυμορφία των θεμάτων, αποδεικνύει ότι τα γεγονότα την τρέφουν και η προσωπική περίπτωση την κεντρίζει.\nΜε λαχανιασμένο ρεπορτάζ μοιάζει και το ποίημα «Φυγή», το οποίο από τη μέση και ύστερα αρχίζει να απογειώνεται, διαρθρωμένο σε δύο συνιστώσες/διεστώσες. Στη μία, που στηρίζεται στα σχεδόν γυμνά ρήματα, δίνεται βιαστική κίνηση: άγχος, καφές, κινητό, ενώ στην άλλη δίνει τη σταδιακή «φυγή»:\nΈκλεισα το τηλέφωνο και το απενεργοποίησα\nΌταν το πρώτο αφηρημένο βλέμμα μου συνάντησε\nΤο δεύτερο, υποψιασμένο πια\nΑναρριχήθηκα στο Λυκκαβητό.\nΤο τρίτο, με πλήρη επίγνωση\nΤης σντελούμενης κοσμογονίας\nΑναμετρήθηκε με την Ακρόπολη.\nΉμουν στην Αρχαία Αγορά.\nΤο επιβεβαίωναν τα κυπαρίσσια.\nΕίχα φύγει. Μαζί με τον χρόνο.\nΜε τον τρόπο που η φυγή γίνεται τέλεια.\nΜε άλλοθι. Διαρκές.\nΤην «παρουσία» μας.\nΜε το επιμύθιο κλείνει στοχαστικά το ποίημα. Η παρουσία μας είναι τυπικά εδώ, αλλά εμείς έχουμε φύγει.\nΗ ποίηση της Γιαννοπούλου μοιάζει με εκείνο το σχήμα του σοφού Δημόκτριτου για την κίνηση των ιόντων στο σύμπαν. Τίποτα δεν είναι σε προκαθορισμένη τροχιά. Κανέναν κανόνα δεν ακολουθούν. Όλα κινούνται και η συνάντηση του ενός με το άλλο είναι απλώς συμπτωματική. Ποιήματα ιόντα αναδύονται σε κάθε σελίδα του κυβερνοχώρου της και συνθέτουν το καλλιτεχνικό τους corpus.\nΜίλησα για «χορό» ποιημάτων. Θυμίζω τη γνωστή ρήση του Σεφέρη ότι «η ποίηση είναι ένα είδος χορού» ή: «η ποίηση είναι γλώσσα που χορεύει», γιατί ακόμα και τα πιο μοντέρνα ποιήματα έχουν τα κρυφά χορευτικά τους – κλειδιά. Στην περίπτωσή μας το είδος δεν ξεχωρίζει, προκύπτει. Ενδιαφέρον, ως ένα είδος λαχανιασμένου ρεπορτάζ, έχει το ποίημα «Φυγή», το οποίο απογειώνεται στους τελευταίους στίχους, όπως και η «Σπάνια φινέτσα», ξεχωριστή για την ειρωνεία της και την ανθρώπινη μοναξιά. Οπαδός λοιπόν της ενιαίας γραφής η Γιαννοπούλου, συναθροίζει σε μια συλλογή όλα όσα και όπως η συναισθηματική φόρτιση της στιγμής της τα υποβάλλει και τά επιβάλλει.\nΚαι ενώ η ποιήτρια δεν γνωρίζει πρόγονο, γνωρίζει όμως τα «μυστικά του βάλτου», μόνο που δεν είναι της Πηνελόπης Δέλτα, αλλά της κωπηλασίαςˑ κωπηλατεί στα δικά της νερά. Έξω από επιρροές και επιδράσεις. Χαρακτηριστικό της γνώρισμα η γνησιότητα. Με κραυγές καμουφλάρει σε στίχους ά-στιχους, σε μέτρα- άμετρα και ρυθμούς άρυθμους, τα κοινωνικά προβλήματα. Ενδιαφέρουσα η «ερμηνεία» που προσπαθεί να δώσει για την Μήδεια.\nΗ Νίνα Γιαννοπούλου κουβαλάει εμπειρίες, δικές της ή άλλων, και θέλει να τους δώσει υπόσταση στο χαρτί. Να εξωτερικεύσει τον δικό της οίστρο. Να κάνει τα πάθια της, την ευαισθησία της, αν θέλετε, τραγούδια. Έχει ζωή στο σώμα και πόνο στην καρδιά. Κι αυτό το πονεμένο σώμα και η πικραμένη ψυχή γίνεται το δοιάκι για να πλεύσει στη θάλασσα των βασάνων και όχι αναγκαστικά των δικών της. Ως έγκυρη γιατρός κάτι περισσότερο ξέρει. Η ποίηση άλλωστε είναι «το καταφύγειο που φθονούμε», ακούμε και πάλι, από μακριά, τον Κώστα Καρυωτάκη.


Προγνωστικά - Professor: «Βλέπει» τετράδα η Γιουνάιτεντ | Bet.gr\nΠρογνωστικά - Professor: «Βλέπει» τετράδα η Γιουνάιτεντ\nΣάβ, 22/01/2022 - 00:00\nΑκόμα ένα γεμάτο πρόγραμμα με σπουδαία παιχνίδια έχουμε μπροστά μας και η αίσθησή μου είναι πως υπάρχουν αρκετές ευκαιρίες. Μία από αυτές έρχεται από την Πρέμιερ Λιγκ. Αφορά τον αγώνα της Μάντσεστερ Γιουνάιτεντ με τη Γουέστ Χαμ.\nΟι γηπεδούχοι πέτυχαν μεσοβδόμαδα τη νίκη ψυχολογίας που χρειάζονταν επί της Μπρέντφορντ με 3-1 εκτός έδρας. Επανήλθε στα γκολ ο Ράσφορντ, όλα τα λεφτά ο Μπρούνο Φερνάντες που έκανε τρομερό παιχνίδι στη μεσαία γραμμή και έδωσε τις ασίστ στο δεύτερο και το τρίτο τέρμα. Στα 12 τελευταία παιχνίδια της η Γιουνάιτεντ έχει υποστεί μόνο μία ήττα.\nΓια τη Γουέστ Χαμ αποτέλεσε πισωγύρισμα το πρόσφατο εντός έδρας 3-2 από τη Λιντς. Δέχτηκε γκολ για πέμπτο αγώνα στα έξι πιο τελευταία ματς πρωταθλήματος. Παράλληλα, στο Ολντ Τράφορντ έχει τραγική παράδοση, μετρώντας 10 ήττες και 3 ισοπαλίες στις 13 προηγούμενες υποχρεώσεις για την Πρέμιερ. Για τη Γιουνάιτεντ το ματς αποτελεί τελικό, αφού με νίκη βάζει από κάτω την αντίπαλό της και μπαίνει για τα καλά στη μάχη της τέταρτης θέσης. Θα δώσω το προβάδισμα στον άσο του αποδεκτού 1.92.\nΗ Κέλτι απειλεί την κάτοχο\nΣτο Κύπελλο Σκωτίας η εντυπωσιακή Κέλτι μπορεί να κάνει το… μπαμ κόντρα στη Σεντ Τζόνστον. Οι γηπεδούχοι οργιάζουν στη Λιγκ 2, παίζοντας καταπληκτικό ποδόσφαιρο. Η Σεντ Τζόνστον είναι ουραγός στην Πρέμιερ, μετράει 9 διαδοχικές ήττες και ασχολείται αποκλειστικά με την επιβίωση. Αυτή τη στιγμή φαντάζει πολυτέλεια το Κύπελλο για την κάτοχο. Στο 2.40 η επιλογή 1Χ.\nΚΕΛΤΙ – ΣΕΝΤ ΤΖΟΝΣΤΟΝ


Ο Δήμος Προσοτσάνης, βρίσκεται δυτικά της Δράμας, έχει συνολική έκταση 482.77 τ.χλμ και ο πληθυσμός ανέρχεται στους 13066 κατοίκους σύμφωνα με την απογραφή του 2011. Έδρα του δήμου είναι η Προσοτσάνη.\nΟρεινά λιβάδια, άγρια άλογα, σπάνια αγριολούλουδα, άγρια βράχια και απότομες μοναδικής ομορφιάς ορθοπλαγιές, φαράγγια και απομεινάρια αρχαίων ναών και βυζαντινών κάστρων και εκκλησιών συνθέτουν ένα σπάνιας ομορφιάς σύνολο.\nΜέσα σ' αυτό το θαυμάσιο περιβάλλον, ο άνθρωπος οργάνωσε το δικό του χώρο σεβόμενος τη φύση και τις ομορφιές της. Από τον προϊστορικό κυνηγό και κτηνοτρόφο που έβρισκε καταφύγιο στο Σπήλαιο των Πηγών του ποταμού Αγγίτη και στην οργιαστική παραποτάμια βλάστηση, μέχρι τους σημερινούς κατοίκους που απολαμβάνουν την ήρεμη καθημερινότητά τους στα χωριά της πεδιάδας και των ορεινών όγκων.\nΌλα αυτά αποτελούν μια εξαιρετικά ενδιαφέρουσα ενότητα με μεγάλη ποικιλία στο ανάγλυφο και στους βιότοπους, ιστορική κληρονομιά και πολιτισμικό πλούτο που αιφνιδιάζει τους αμύητους και δραστηριότητες που προσελκύουν και τους πλέον απαιτητικούς επισκέπτες.\nΣπήλαιο των Πηγών του ποταμού Αγγίτη\nΒρίσκεται σε απόσταση 23 χλμ. βορειοδυτικά από την πόλη της Δράμας κι είναι το μοναδικό αξιοποιημένο ποτάμιο σπήλαιο στον ελλαδικό χώρο. Η φυσική του είσοδος αποτελεί την πηγή υπόγειου ποταμού που φέρει το όνομα Αγγίτης. Το σπήλαιο στάθηκε πέρασμα ή καταφύγιο ανθρώπων και ζώων σε διάφορες εποχές. Κοντά στη σημερινή για τους επισκέπτες είσοδο, η αρχαιολογική σκαπάνη έφερε στο φως σημαντικά παλαιολιθικά και παλαιοντολογικά ευρήματα, τα οποία βρίσκονται στο Αρχαιολογικό Μουσείο της Δράμας. Ανθρώπινη παρουσία στο χώρο του σπηλαίου είναι γνωστή ήδη από τους προϊστορικούς χρόνους. Μέχρι σήμερα έχουν εξερευνηθεί περίπου 12 χλμ. κι έχουν χαρτογραφηθεί 10 χλμ. διαδρομής. Από το 2000, που ξεκίνησε η λειτουργία του Σπηλαίου, ο επισκέπτης μπορεί να θαυμάσει τα πρώτα 500μ. του μοναδικού αυτού φαινομένου. Ο χώρος είναι εντυπωσιακός μέσα στο Σπήλαιο κι ο επισκέπτης, καθώς προχωρά σε διάδρομο πάνω από το ποτάμι κι αντίθετα με τη ροή του νερού, παρακολουθεί στο διάκοσμο του Σπηλαίου να κυριαρχούν οι λευκοί κι ερυθρόμορφοι σταλακτίτες διαφόρων μορφών. Η «Αίθουσα του Τροχού», που συνδέεται σήμερα με τον κύριο χώρο του Σπηλαίου με διάδρομο, οφείλει το όνομά της στην ύπαρξη μεγάλου υδραυλικού τροχού διαμέτρου 8μ., ο οποίος κάλυπτε τις ανάγκες ύδρευσης κι άρδευσης της περιοχής από την εποχή της Τουρκοκρατίας. Μέσα σε αυτήν την αίθουσα εντυπωσιάζει το άνοιγμα στην οροφή, με διαστάσεις 8x12μ., πιθανή είσοδο των κατοίκων των γύρω οικισμών και μυστική πρόσβαση από την ακρόπολη πάνω από το Σπήλαιο στο ποτάμι. Εξίσου εντυπωσιακό είναι και το τοξωτό άνοιγμα απ" όπου ξεχύνονται με ορμή τα νερά στην πεδιάδα δημιουργώντας μια όαση δροσιάς, με πλατάνια, λεύκες και ιτιές στο περιβάλλον του σπηλαίου, ιδανική για την ξεκούραση των επισκεπτών. Μέσα στο Σπήλαιο φωλιάζουν ευκαιριακά ή ζουν μόνιμα 37 είδη ζώων, κυρίως μικροπανίδας, από τα οποία 6 είδη έγιναν γνωστά για πρώτη φορά στη διεθνή επιστημονική κοινότητα. Βρίσκουμε ακόμη ψάρια, νυχτερίδες και κάποια μεγαλύτερα θηλαστικά, όπως τη βίδρα και τον μυοκάστορα\nΓια πληροφορίες, καθημερινά στο τηλέφωνο του εκδοτηρίου: +302522060460 από τις 10:30 π.μ. έως τις 17:00 μ.μ.\nΣτην κορυφή του λόφου πάνω από το Σπήλαιο του Μαάρα, κτίστηκε οχύρωση στα ύστερα ρωμαϊκά ή βυζαντινά χρόνια. Σε αρκετά σημεία το ύψος φτάνει από 1 έως 3μ. και πάχος 1,30μ. κι έδινε τη δυνατότητα στους κατοίκους (πιθανόν του οικισμού που βρέθηκε στη δεξιά όχθη του Αγγίτη) να ελέγχουν την πεδιάδα και τα περάσματα της περιοχής.\nΤο Φαλακρό όρος με το αναμορφωμένο πλέον χιονοδρομικό κέντρο είναι αναμφίβολα ο καλύτερα αξιοποιημένος τουριστικός πόρος που διαθέτει σήμερα όχι μόνο ο Ν. Δράμας αλλά η ευρύτερη περιοχή της περιφέρειας της Ανατολικής Μακεδονίας και Θράκης. Συνδυάζει πίστες για τουριστική και αθλητική χιονοδρομία, πίστες δρόμου αντοχής, μονοπάτια πορείας, ορειβασίας (Ε6), πλούσιες συνθήκες χιονιού, ελεύθερο ορίζοντα, εκπληκτική ηλιοφάνεια, εύκολη πρόσβαση και άνετους χώρους στάθμευσης . Η πρόσβαση εξασφαλίζεται από ένα άριστα ασφαλτοστρωμένο οδικό δίκτυο, το οποίο έχει διαπλατυνθεί, με προστατευτικές μπάρες ασφαλείας κατά μήκος της διαδρομής. O χώρος στάθμευσης είναι οδικός δακτύλιος στη βάση του χιονοδρομικού και έχει άμεση πρόσβαση με τις πίστες και τους αναβατήρες (τετραθέσια εναέρια αποσυμπλεκόμενη καρέκλα και συρόμενα λίφτ) της βάσης και μπορούν να φιλοξενηθούν 1000 αυτοκίνητα. Στο χώρο του Χιονοδρομικού κέντρου λειτουργούν: Τέσσερεις συρόμενοι αναβατήρες, μία τετραθέσια εναέρια αποσυμπλεκόμενη καρέκλα, μία εναέρια διθέσια, και τρία baby lift, που εξυπηρετούν τις 20 και πλέον πίστες του χιονοδρομικού, συνολικού μήκους πάνω από 20 χλμ. Μία πίστα snowmobile. Οργανωμένο ιατρείο (με ιατρό και ασθενοφόρο) για την αντιμετώπιση και τη μεταφορά τυχών έκτακτων περιστατικών. Τρία σαλέ, τα δύο στη βάση του χιονοδρομικού και το ένα στον τερματισμό της τετραθέσιας καρέκλας, με πανοραμική θέα σε υψόμετρο 2.110μ. Στο ένα από τα σαλέ στη βάση του κέντρου, λειτουργεί εστιατόριο που μπορεί να καλύψει τις ανάγκες σίτισης και διανυκτέρευσης 80 ατόμων. Υπάρχουν επιχειρήσεις πώλησης και ενοικίασης ειδών χιονοδρομίας με σχολές εκμάθησης και καταστήματα πώλησης ενδυμάτων -είδη λαϊκής τέχνης. Επίσης, υπάρχει χώρος για εγκατάσταση 40 τροχόσπιτων για χειμερινή κατασκήνωση. Ξενοδοχεία και καταλύματα υπάρχουν στη γύρω περιοχή ( Βώλακα, Γρανίτη, Νευροκόπι, στην πόλη της Δράμας που φημίζεται για την έντονη νυχτερινή ζωή).\nΕξαιρετικό ενδιαφέρον παρουσιάζει η ύπαρξη στην Καλή Βρύση Δράμας ιερού Διονυσιακής λατρείας πρώιμων ελληνιστικών χρόνων, που σώζεται σε αρκετά καλή κατάσταση. Η περιοχή πλούσια σε αρχαιότητες από τους προϊστορικούς μέχρι τους βυζαντινούς χρόνους, έπαιξε σημαντικό ρόλο στη διαμόρφωση της πολιτιστικής και ιστορικής φυσιογνωμίας του τόπου αυτού. Το Ιερό βρίσκεται στη θέση «μικρή τούμπα» και απέχει 2,5 χιλιόμετρα από την Καλή Βρύση, ενώ βρίσκεται και σε μικρή απόσταση από το σπήλαιο των πηγών του ποταμού Αγγίτη. Πρόκειται για ορθογώνιο κτηριακό συγκρότημα, διαστάσεων 34x16 μ. που σώζεται σε καλή κατάσταση και εσωτερικά χωρίζεται σε τρεις κύριες περιοχές Α, Β και Γ που αποτελούν τις λειτουργικές ενότητες του Ιερού, με κύριο «χώρο αδύτου» το χώρο Α, που χρονολογικά ανήκει στο τέλος του 4ου με αρχές του 3ου π.Χ. αιώνα. Η άγρια λεηλασία και η καταστροφή από φωτιά του Ιερού στις αρχές του 3ου π.Χ. αιώνα, εποχή που περνούν οι Γαλάτες από την περιοχή μετά τη μάχη της Λυσιμάχειας, μαρτυρεί και το τέλος της ζωής του. Η λατρεία του Διονύσου είναι γνωστή στην ευρύτερη περιοχή, όπως φαίνεται και από δείγματα επιγραφικής και γλυπτικής (κεφάλι γενειοφόρου Διονύσου καθώς και επιγραφή ρωμαϊκών χρόνων). Επίσης, βρέθηκε μικρών διαστάσεων πήλινου ομοιώματος ζωόμορφου μασκοφόρου, απόηχο της διονυσιακής λατρείας, δρώμενα που τελούνται ανελλιπώς τις ημέρες των Θεοφανείων στην Καλή Βρύση (Μπαμπούγερα).\nΤο κτίριο αποτελεί σημαντική πολιτιστική κληρονομιά του τόπου, για αυτό και 50 χρόνια μετά την τελευταία κατοίκησή του, ο Δήμος εχεί προβεί στην αποκατάσταση του.\nΤο κυρίως κτίσμα είναι διώροφο, πλατυμέτωπο, με χαγιάτι και στέγη και αποτελεί τμήμα μεγαλύτερης ιδιοκτησίας με βοηθητικά κτίσματα, που βρίσκονται εντός μιας μεγάλης αυλής. Η πρόσβαση στην ιδιοκτησία γινόταν μέσω της ανατολικής εισόδου της αυλής ενώ η είσοδος στο κτίσμα γίνεται μέσω ημιυπαίθριου χώρου-χαγιατιού.\nΣτην ισόγεια στάθμη ήταν οργανωμένοι οι χώροι των αγροτικών δραστηριοτήτων του νοικοκυριού και χρησιμοποιούνταν κυρίως για την αποθήκευση και επεξεργασία των προιόντων που παρήγαγε η ίδια η οικογένεια, ενώ στον όροφο ήταν οργανωμένοι οι χώροι διημέρευσης της οικογένειας. Στην αγροτική οικιακή οικονομία, οι χώροι του σπιτιού δεν ήταν μονό-λειτουργικοί, αλλά εποχιακά φιλοξενούσαν και άλλες δραστηριότητες.\nΤρισδιάστατα μοντέλα λαογραφικών εκθεμάτων\nΤρισδιάστατος ψηφιακός κατάλογος επαυξημένης πραγματικότητας\nΕικονική Περιήγηση στο χώρο\nΤούμπα Σιταγρών - Νεολιθικό σπίτι\nΗ συστηματική ανασκαφή των Σιταγρών πραγματοποιήθηκε έπειτα από συνεργασία της Αγγλικής Αρχαιολογικής Σχολής με το Πανεπιστήμιο του Los Angeles στα 1967 - 70. Ανακαλύφθηκε η συνεχής κατοίκηση της τούμπας από τη Μέση και Νεότερη Νεολιθική Εποχή μέχρι και την Πρώιμη Χαλκοκρατία που χρονολογικά ξεκινά από τα μέσα της 6ης μέχρι τα τέλη της 3ης π.Χ. χιλιετίας. Τα αρχαιολογικά ευρήματα από τη θέση εκτίθενται στο Αρχαιολογικό Μουσείο της Δράμας.\nΤΟ ΝΕΟΛΙΘΙΚΟ ΣΠΙΤΙ\nΜε την αρχή της Νεολιθικής Εποχής κτίζονται και οι πρώτες μόνιμες κατοικίες. Τα υλικά είναι ξύλο και πηλός. Με χονδρά κλαδιά κατασκευάζεται ο σκελετός του κτίσματος και έπειτα πλέκονταν πλέγμα από λεπτά κλαδιά, τα οποία επικαλύπτονταν με στρώσεις πηλού. Στο εσωτερικό του νεολιθικού σπιτιού η ζωή οργανώνεται γύρω από την εστία, όπου καίει η φωτιά και παρασκευάζεται η τροφή. Ιδιαίτερα συχνή είναι η παρουσία στο εσωτερικό του σπιτιού, μικρού φούρνου με καμαρωτή οροφή και έδρανα από πηλό δίπλα του. Το περίσσευμα του κάθε νοικοκυριού αποθηκεύονταν σε μεγάλα πιθόσχημα αγγεία, σε πιθάρια από άψητο πηλό ή σε αποθηκευτικούς λάκκους. Από το νεολιθικό οικισμό των Σιταγρών προέρχεται το μεγάλο πιθάρι με την εγχάρακτη διακόσμηση, έργο υψηλής για την εποχή του αγγειοπλαστικής και πυροτεχνολογίας. Ένα μεγάλο μέρος της οικοσκευής του νεολιθικού σπιτιού που ήταν κατασκευασμένο από οργανικά υλικά ( ξύλο, καλάμια, μαλλί, λινάρι, δέρμα ) έχει οριστικά χαθεί. Οι ανασκαφές, ωστόσο, αποκαλύπτουν στο εσωτερικό των σπιτιών και στις αυλές τους, αντικείμενα της καθημερινής ζωής, κατασκευασμένα από πηλό, λίθο και οστά, όπως αγγεία, εργαλεία, κοσμήματα, ειδώλια. Οι πήλινες αγνύθες ( βαρίδια ) αργαλειών και τα σφονδύλια μαρτυρούν την ενασχόληση των ενοίκων με την υφαντική.\nΟ ιερός ναός της Αγίας Μαρίνας σύμφωνα με την επιγραφή που υπάρχει στη δυτική όψη, οικοδομήθηκε επί των ημερών του Μητροπολίτου Δράμας Γερμανού του Γ' το 1883. Στη συνέχεια κάηκε από τους Τούρκους το 1914 και ανοικοδομήθηκε από τον Μητροπολίτη Δράμας Αγαθάγγελο τον Μάγνητα. Από το χτίσιμο της και μετά λειτουργούσε ως μοναστήρι, μέχρι την απεβίωση των μοναχών. Ο αρχιτεκτονικός ρυθμός του Ναού είναι μονόχωρη δρομική ξυλόστεγη Βασιλική με γυναικωνίτη και χαγιάτι. Στα αριστερά του ναού βρίσκεται ένας ξύλινος άμβωνας ο οποίος δεν είναι πλέον προσβάσιμος καθώς έχει αφαιρεθεί ένα μέρος από τα σκαλοπάτια για να τοποθετηθούν τα στασίδια. Διαθέτει ξυλόγλυπτο σκαλιστό τέμπλο, στην κορυφή του οποίου διακρίνονται μαζί με τον εσταυρωμένο, το περιστέρι, που συμβολίζει το Άγιο Πνεύμα. Στο ναό υπάρχει η εικόνα της Αγίας Μαρίνας η οποία με την παλαιότητα της και την ιδιότητα της ως θαυματουργή συγκεντρώνει κάθε χρόνο πλήθος πιστών για να προσκυνήσουν την εικόνα της.\nΤοποθεσία: Κοκκινόγεια. Η εκκλησία των Ταξιαρχών στο χωριό των Κοκκινογείων είναι μεταβυζαντινή και έχει κτιστεί το 1820. Το καμπαναριό που βρίσκεται στο προαύλιο της είναι κτισμένο το 1886. Οι εσωτερικοί τοίχοι του ναού καλύπτονταν με απείρου κάλους και εξαιρετικής τεχνοτροπίας αγιογραφίες, οι οποίες καταστράφηκαν αφού ασβεστώθηκαν κατά την ανακαίνιση του. Οι αγιογραφίες βασίστηκαν περισσότερο σε δυτικής νοοτροπίας μορφές, σύμφωνες με τη καθολική εκκλησία εξ' ου και ο καθολικός ρυθμός του ναού. Οι εικόνες είναι του 17ου αιώνα ενώ το τέμπλο χρονολογείται στον 18ο αιώνα. Επίσης στην είσοδο του ναού υπάρχουν μεταβυζαντινές επιγραφές. Ωστόσο σώζεται κολώνα από το ναό που προϋπήρχε και χρονολογείται τον 13ο αιώνα.\nΑπό τη μονή διασώζονται σε ερειπιώδη κατάσταση ο περίβολος με τα κελλιά, ο πυλώνας, η φιάλη.Το καθολικό της μονής που τιμάται στη μνήμη του αγίου Δημητρίου σώζεται ακέραιο και αποτελεί αξιόλογο μνημείο της ναοδομίας των μεταβυζαντινών χρόνων. Ανήκει στον τύπο του μονόχωρου τρουλαίου ναού. Αποτελείται από τον νάρθηκα, τον κυρίως ναό, το Ιερό Βήμα με την προεξέχουσα αψίδα και μια περιμετρική στοά στη δυτική και νότια πλευρά.\nΕκδηλώσεις και Δρώμενα\nΤα Μπαμπούγερα εμφανίζονται στο χωριό μετά τον αγιασμό των υδάτων στις 6 Ιανουαρίου. Περιμένουν τους πιστούς έξω από την εκκλησία και τους επιτίθενται περιπαικτικά χτυπώντας τους με ένα μικρό σακίδιο μεστάχτη για να ξορκίσουν το κακό. Η στάχτη αυτή συλλέγεται από τις εστίες της φωτιάς του δωδεκαημέρου. Συνεχίζουν τα πειράγματα στους δρόμους, τα σπίτια και τις ταβέρνες.\nΜπάμπιντεν 6-7-8 Ιανουαρίου\nΣτις 7 Ιανουαρίου ξεκινά το μεσημέρι από την πλατεία το «φώτισμα» του χωριού, μια πομπή που διαχέει στην κοινότητα την αποτρεπτική και γονιμική δύναμή της. Σε πνεύμα ευθυμίας, γυρίζει τις γειτονιές με κυρίαρχη την παρουσία της καμήλας (ανά περιόδους ομοίωμα ή αληθινή), του καμηλιέρη, των αράπηδων, της παραδοσιακής ορχήστρας -με μακεδονικές λύρες και νταχαρέδες- η οποία μεταφέρεται με όχημα. Ακολουθούν οι «παππούδες» (παλαιότερα μόνο άνδρες, σήμερα και γυναίκες, ντυμένοι με την τοπική ανδρική παραδοσιακή φορεσιά) και οι«γκιλίγκες» (άνδρες και γυναίκες ντυμένοι με την τοπική παραδοσιακή γυναικεία φορεσιά). Κάποιοι από τους συμμετέχοντες βάφουν με καπνιά στο μέτωπο ή στα μάγουλα το σημείο του σταυρού, ως ένδειξη σεβασμού προς τη θρησκεία. Σταματούν σε σπίτια που έχουν τάμα να κεράσουν την πομπή.\nΝταβανίσκα 6-7-8 Ιανουαρίου\nΤο πρωί της 7ης Ιανουαρίου οι ξενυχτισμένοι συμμετέχοντες, βάφουν το πρόσωπο με καπνιά, παίρνουν από ένα ή δύο κουδούνια και ξεκινούν τη «γύρα» του χωριού με τους μουσικούς. Επισκέπτονται τα σπίτια πόρτα-πόρτα, όπου δέχονται κεράσματα και συγκεντρώνουν τοπικά διατροφικά προϊόντα. Όσοι από τους νοικοκύρηδες είναι κτηνοτρόφοι συνηθίζουν να προσφέρουν ένα ζώο. Το μεσημέρι η γύρα τελειώνει, έχοντας περισυλλέξει τα αντιπροσωπευτικά τρόφιμα της αγροτο-κτηνοτροφικής παραγωγής της κοινότητας. Καταλήγει στην πλατεία, όπου ανάβονται φωτιές και στήνεται μεγάλο τραπέζι.\nΤην ώρα αυτή ντύνονται οι «Αρκουδιάρηδες» υπό την επίβλεψη παλαιότερων τελεστών που ξέρουν να «δέσουν» τα κουδούνια στο σώμα. Για τους τελεστές το ντύσιμο είναι μια ιεροτελεστία. Φορούν δέρματα από κατσίκες που καλύπτουν όλο το σώμα και κεφαλοστολή από δέρμα κατσίκας με τρύπες για τα μάτια και το στόμα, στην οποία συχνά προσαρμόζουν κέρατα τράγου. Κρεμούν στη μέση κουδούνια («τουμπελέκια», μεγάλα κυπριά και μπατάλι), τα οποία επιλέγουν με προσοχή, ώστε να παράγεται αρμονικός ήχος. Εμφανίζονται στην πλατεία, όπου επιδίδονται σε πειράγματα, χορό και χτύπημα των κουδουνιών με αναπηδήσεις, «για το καλό της γης», το ξύπνημα των βλαστικών δυνάμεων της φύσης και την αποτροπή του κακού.\nΤο μεσημέρι της 8ης Ιανουαρίου τελείται ο εικονικός γάμος. Ντύνεται ο γαμπρός και η νύφη (την υποδύεται ένας άντρας), ξεκινούν με όργανα την πορεία στο χωριό, συναντώνται και καταλήγουν στην πλατεία. Ένας άνδρας μεταμφιεσμένος σε παπά τελεί τον εικονικό γάμο. Συμβαίνουν διάφορα επεισόδια: Οι αρκουδιάρηδες επιχειρούν να κλέψουν τη νύφη, ένας άνδρας μεταμφιεσμένος σε γιατρό προσπαθεί να την ξεγεννήσει. Η παρουσία των προσώπων της νύφης και του γαμπρού και η διαδικασία της γέννας, του αποτελέσματος της γαμήλια ένωσης, αποτελούν μεταφορά της γονιμικής δύναμης της φύσης και προσπάθεια ενίσχυσής της. Παράλληλα, μαγειρεύεται το παραδοσιακό βραστό, με το κρέας των ζώων που είχαν συγκεντρώσει οι συμμετέχοντες της «γύρας» την προηγούμενη μέρα και με πλιγούρι -σπασμένο σιτάρι. Οι γυναίκες ετοιμάζουν παραδοσιακή πίττα. Οι συμμετέχοντες στο δρώμενο γίνονται συνδαιτυμόνες στο κοινό αυτό γεύμα και «μεταλαβαίνουν» τη γονιμική δύναμη των τροφίμων που παράγει η γη και τα ζώα τους. Την ενισχύουν και την επιστρέφουν στη φύση τελώντας το δρώμενο.\n"Αναστενάρια" Μαυρολεύκης 20 έως 23 Μαΐου\nΠροκειται για τελετουργία η οποία αποτελεί μια από τις πιο εντυπωσιακές και τις πιο ιδιάζουσες μορφές παραδοσιακής χριστιανικής λατρείας στην Ελλάδα και την Ανατολική Μακεδονία ειδικότερα. Ο νομός Δράμας φιλοξενεί μια από τις αυθεντικές εστίες του αναστεναρισμού, που είναι η Μαυρολεύκη, δημοτικό διαμέρισμα του δήμου Προσοτσάνης.Τα Αναστενάρια, μακράν του να είναι κατά οποιονδήποτε τρόπο στημένη παράσταση ή προγραμματισμένη τουριστική ατραξιόν, αποτελούν μέχρι σήμερα υπόδειγμα παραδοσιακού λατρευτικού εθίμου, το οποίο προϋποθέτει πιστή τήρηση ενός αυστηρότατου τυπικού (με ετήσια βάση) και οργανωμένη κοινοτική ζωή.Τα Αναστενάρια συμπεριλαμβάνουν διάφορες τελετουργικές διαδικασίες (σύναξη στο κονάκι, χορό, θυμιατίσματα, ειδικές ευχές, άσματα, τελετουργική ρυθμική τυμπανοκρουσία, αγιασμούς, θυσίες, λιτανεύσεις εικόνων κτλ.), η πιο κορυφαία τους όμως εκδήλωση είναι η πυροβασία, δηλαδή η χορευτική διέλευση των αναστενάρηδων με τα πόδια γυμνά πάνω από αναμμένα κάρβουνα.\nΔήμος Προσοτσάνης - Εκδηλώσεις & Δρώμενα\nΕμείς θα το επιχειρήσουμε αποκαλύπτοντας τους θησαυρούς της περιοχής μας.\nΔρώμενα όπως τα Μπαμπούγερα της Καλής Βρύσης, το Μπάμπιντεν της Πετρούσας και των Πύργων, τ' Αναστενάρια και ο Καλόγερος της Μαυρολεύκης, οι Κούπες των χωριών του Μενοικίου αποτελούν σαφές δείγμα ότι ο τοπικός πολιτισμός διατηρεί ποικιλία αναφορών αλλά βαθύτατους δεσμούς τόσο με την Αρχαία Ελλάδα και το Θεό της χαράς Διόνυσο, όσο και με την ορθόδοξη παράδοση.


Για την πρωτιά με Καλλιθέα! – ΑΕΚ – Αθλητική Ένωση Κωνσταντινουπόλεως\nΤην Καλλιθέα ΑΣ Futsal υποδέχεται η ομάδα ποδοσφαίρου σάλας της ΑΕΚ αύριο (14/02, 20:00) στο κλειστό του Καματερού για την 22η και τελευταία αγωνιστική της Futsal Superleague. Οι “κιτρινόμαυροι” θέλουν μόνο τη νίκη και τους τρεις βαθμούς, με τους οποίους θα ολοκληρώσουν την κανονική περίοδο στην κορυφή του βαθμολογικού πίνακα και θα πάρουν το απόλυτο πλεονέκτημα έδρας στα πλέι οφ που ακολουθούν.\nΟ Γιάννης Ζιάβας δεν αντιμετωπίζει προβλήματα τραυματισμών και επέλεξε για το αυριανό παιχνίδι τους: Θεοφίλου, Μπελτσίδη, Δελλαπόρτα, Ηλιάδη, Σκουτέλη, Αρτινό, Θανασάι, Ταρνανίδη, Ζιάκα, Λιαρόπουλο, Γιώτη, Ασημακόπουλο, Χριστόπουλο και Δασκαλάκη.\nΟ τεχνικός του “Δικεφάλου”, δήλωσε στο aek.gr: “Πέραν της δεδομένης διαφοράς δυναμικότητας των δυο ομάδων, αντιμετωπίζουμε το παιχνίδι με πολύ σοβαρότητα και συγκέντρωση καθώς θελουμε να διατηρήσουμε την καλή μας αγωνιστική εικόνα των τελευταίων αγώνων και βέβαια να επιτύχουμε τον πρώτο στόχο της σεζόν που είναι η κατάληψη της 1ης θέσης στην κανονική διάρκεια, ώστε μα μπούμε με πλεονέκτημα έδρας στα δύσκολα play off που θα ακολουθήσουν. Θα είναι μια επιτυχία επισης αν το καταφέρουμε, καθως θα συμβεί για 2η συνεχόμενη χρόνια συνεχόμενη χρόνια“.


Το κοινωνικό πρόσωπο του Πάμισου Μεσσήνης: Το κοινωνικό πρόσωπο του Πάμισου Μεσσήνης: Μοίρασε δώρα και είδη πρώτης ανάγκης - Messinia Live\nΣε μια ακόμη κίνηση με την οποία δείχνει έμπρακτα τη στήριξη της στους κοινωνικά ευάλωτους, προχώρησε ο Πάμισος Μεσσήνης.\nΠιστοί στις αρχές και τις αξίες του συλλόγου και στα πλαίσια του κοινωνικού έργου που προσφέρει, ποδοσφαιριστές και μέλη του Διοικητικού Συμβουλίου επισκέφθηκαν συνανθρώπους μας, αντάλλαξαν ευχές και τους πρόσφεραν συμβολικά δώρα και είδη πρώτης ανάγκης.\n“Τα φετινά Χριστούγεννα είναι διαφορετικά για όλους. Δεν πρέπει όμως να χάνουμε το κουράγιο μας και την μαγεία των ημερών. Μένουμε ασφαλείς, Μένουμε αλληλέγγυοι!”, τονίζουν οι πράσινοι στο Χριστουγεννιάτικο μήνυμά τους.\nRelated Items:ΚΟΙΝΩΝΙΚΗ ΠΡΟΣΦΟΡΑ, ΠΑΜΙΣΟΣ ΜΕΣΣΗΝΗΣ, Χριστούγεννα\nΚαλλιντέρης: Δέχτηκε το… ομορφότερο γκολ της ζωής του!


Το τελευταίο μας όπλο – Η Μάσκα – σατυρική εφημερίδα\nHome Πρωτοσέλιδα Το τελευταίο μας όπλο\nmadminΜαΐ 15, 201500858\nΤελικά η κυβέρνηση δείχνει να υποχωρεί… Κρίμα πάντως γιατί δεν το πάλεψε όσο μπορούσε…Θα μπορούσε να πάρει παραδείγματα από τον πετυχημένο αγώνα των καθαριστριών που δικαιώθηκαν ή από τις «Femen» που ξεγυμνώθηκαν για χάρη μας και να προβεί σε ακτιβισμούς όπως αυτός που παρουσιάζει το σημερινό πρωτοσέλιδο με τον τίτλο «το τελευταίο μας όπλο».\nΒλέπετε λοιπόν τη Ζωή με το κόκκινο γάντι σύμβολο του αγώνα των καθαριστριών και τον Αλέξη γυμνό, έτσι τον έχουν αφήσει οι θεσμοί, να γράφει πάνω του «αυτά έχουμε τώρα» και να κρατά αυτά που έχουμε τώρα για να τα δώσουμε ως επόμενη δόση του ΔΝΤ!!! Να δεις τότε τι θα γινότανε! Τι θα έγραφε ο διεθνής τύπος!\nΤι αντίκτυπο θα είχε αυτή η κίνηση της κυβέρνησης στην παγκόσμια οικονομία! Πώς θα άλλαζε άρδην το παγκόσμιο πολιτικό σκηνικό!\nΑντίθετα με τη στάση που κρατάμε αναγκαζόμαστε να ξεπουλήσουμε τον ΟΛΠ, να ανεβάσουμε το ΦΠΑ και να αποσύρουμε τα μετρητά και να τα αντικαταστήσουμε με πλαστικό χρήμα!\nΕίναι αργά για δάκρυα Άνγκελα\nmadmin Μαρ 16, 2020


Δείτε το Dustar το διαστημικό όχημα που ετοίμασε η Dacia! (Video) – carzine.gr\nH Dacia προσγειώνεται σε άλλο γαλαξία με το νέο DUSTAR, το νέο τολμηρό, διαστημικό της εγχείρημα!\nΗ εταιρία του γκρουπ Renault παρουσιάσει το DUSTAR, που αποτελεί το παγκοσμίως πρώτο και το πιο προσιτό μέσο εξερεύνησης του διαστήματος!\nΈχοντας κάνει ήδη την επανάσταση στην αγορά νέων μοντέλων εδώ στη Γη, ο επόμενος στόχος της Dacia είναι να στείλει το DUSTER στο διάστημα.\nΤο DUSTAR απογειώθηκε σήμερα στις 11:00 ώρα Ελλάδας. Σε μία ημέρα σημαδιακή τόσο για την ίδια όσο και για την παγκόσμια αυτοκινητοβιομηχανία, ιδίως αν ρίξετε μία ματιά στο ημερολόγιό σας…\nΣε αυτό το άρθρο:DACIA, Dustar, Διαστημικό όχημα


Η ξέφρενη πορεία της Κ19 του Άρη και η ανάγκη να αξιοποιηθούν τα ταλέντα της! - PRESSARIS\nΌταν απομένουν δύο αγωνιστικές ακόμα για το οριστικό φινάλε της σεζόν και είσαι 3ος στον βαθμολογικό πίνακα, στο +1 από μία ομάδα που διαθέτει εκατοντάδες χιλιάδες ευρώ ετησίως για τις ακαδημίες όπως ο Ολυμπιακός και στο -3 από την 2η θέση και τον Παναθηναϊκό, τότε η σεζόν είναι απολύτως πετυχημένη!\nΟ Άρης έχει την δική του παράδοση στο πρωτάθλημα Κ19, καθώς έχει κατακτήσει τον τίτλο δύο φορές στο παρελθόν. Τις σεζόν 2001/02 και 2010/11.\nΗ φετινή πορεία της όμως στο πρωτάθλημα της Super League κάτω των 19 ετών, άνετα μπορεί να χαρακτηριστεί και ως… ξέφρενη! Όχι μόνο για τα εξαιρετικά της αποτελέσματα, αλλά κυρίως για τα όσα έχουν καταφέρει οι ακαδημίες του Άρη, τα δύο τελευταία χρόνια. Τα επιτεύγματά τους είναι τόσο σημαντικά, αν αναλογιστεί κανείς πόσο πολύτιμο έδαφος χάθηκε τα προηγούμενα τέσσερα χρόνια, που τα τμήματα υποδομής του συλλόγου, έπαιζαν σε πρωταθλήματα πολύ χαμηλού επιπέδου, ακολουθώντας μοιραία την πορεία της πρώτης ομάδας.\nΗ Κ19 του Άρη φέτος έχει κερδίσει τον ποδοσφαιρικό σεβασμό όλων των ακαδημιών της χώρας. Με λίγα χρήματα, αλλά κυρίως με μπόλικη όρεξη και δουλειά κατάφερε να είναι πολύ ψηλά βαθμολογικά και κυρίως να εμφανίζει ποδοσφαιριστές που με την κατάλληλη διαχείριση θα είναι έτοιμοι για την πρώτη ομάδα!\nΥπάρχουν παίκτες που έχουν πάρει την ευκαιρία τους ήδη και άλλοι που σύντομα θα την πάρουν, καθώς αυτός είναι ο αυτοσκοπός αυτή της ομάδας. Να προετοιμάσει κατάλληλα το “μέλλον” του συλλόγου.\nΟ Μίχαελ Ένινγκ ασχολήθηκε σημαντικά με τις ακαδημίες. Καθημερινά αρκετοί ποδοσφαιριστές από Κ19 και Κ17 έχουν προπονηθεί μαζί με την πρώτη ομάδα, ενώ και ο ίδιος μαζί με τον συνεργάτη του, Τόλη Τερζή, έχουν παρακολουθήσει πάρα πολλά παιχνίδια των ακαδημιών.\nΓια τον σύλλογο θα είναι θέμα ζωτικής σημασίας να αξιοποιηθούν τα πολλά και αξιόλογα ταλέντα που υπάρχουν στα τμήματα υποδομής και αυτό υπάρχει στις προτεραιότητες, τόσο του Ένινγκ, όσο και του Χαριστέα…\nΑμπού Μπα: Υπαρκτό ενδεχόμενο για εκ νέου δανεισμό, αλλιώς…


Μάρτιος 27, 2019, 12:59:44 πμ\nΑποστολέας Θέμα: ΑΝΑΜΝΗΣΤΙΚΑ ΧΡΥΣΑ ΤΤΕ 2013-2015 (Αναγνώστηκε 25339 φορές)\n« Απάντηση #90 στις: Μάιος 20, 2016, 05:17:46 μμ »\nΑ! μάλιστα.Για αυτό λοιπόν όσοι δεν τα έχετε και τα θέλετε, να σπεύσετε να τα πάρετε τώρα που έχουν αυτές τις τιμές ακόμα.Οι άλλοι καλύτερα να μην μιλούν αφού δεν τους ενδιαφέρουν και έχουν πάψει να ασχολούνται. Η συλλογή ελληνικών νομισμάτων είναι κάτι παραπάνω από την καθαρή αξία σε χρήμα (είναι πολλά περισσότερα πράγματα που θα χρειαστούν σελίδες για να τα γράψουμε) , οπότε δεν το δέχομαι αυτό... αφήστε τα... οι μη ασχολούμενοι με το συγκεκριμένο θέμα. Επίσης δεν πιστεύω ότι κάποιοι έχουν αποθέματα αυτών των νομισμάτων, μου φαίνεται πολύ περίεργο... εδώ οι μάγκες οι Γερμανοί τα παίρνουν και τα σφυρίζουν αμέσως με μικρό κέρδος. Οπότε λέω παίρνουν και άλλοι; για ποιο λόγο; για να τα στοκάρουν; δεν νομίζω να υπάρχουν τόσο βλάκες σήμερα. Και το εάν έκανε 2 εξυπνάδες η ΤτΕ και την πάτησε λες και αυτοί να μην ξέρουν στο μέλλον τι ποσότητες θα κόβουν ώστε να μην ξεφεύγουν και να ελέγχεται το πράγμα πλέον;\nΤα πρόβληματα είναι άλλα που δεν τα λέει ξακάθαρα κανείς!\n1ον: η κρίση που έχει ξεσκίσει την μεσαία κυρίως τάξη και\n2ον: την μη συλλεκτική παιδεία και φιλοπατρία των Ελλήνων (ακόμα και πολλών από αυτούς που λένε τους εαυτούς τους συλλέκτες!!! και όχι τίποτα άλλο!!!... )\n« Απάντηση #91 στις: Μάιος 20, 2016, 06:18:51 μμ »\nΠαράθεση από: xmac στις Μάιος 20, 2016, 05:17:46 μμ\nΜπάμπη εγώ προσωπικά πλέον δεν τα έχω(ευτυχώς τα ξεφορτωθηκα) και αν ήθελα να τα πάρω δεν θα το έκανα τώρα..γιατί όπως έγραψα δε βλέπω μέλλον με την κρίση..οπότε θα πέσουν και άλλο. Και ελληνικά κυκλοφορίας διαρκώς πέφτουν. Νομίσματα εύκολα ως μέτριας δυσκολίας σε χαμηλά μσ έχουν φάει κατρακύλα και δεν κράτησαν τιμη..φαντασου τα αναμνηστικά! Επίσης κουβέντα κάνουμε και αναφέρω την άποψη μου ως ένας άνθρωπος που είχε αναμνηστικά και τα έδωσε. Όπως ανέφερες εσύ τη δικιά σου εκτίμηση ως κάποιος που τα κρατάει. Οπότε βρίσκω άτυχη την έκφραση σου να μη μιλάμε όσοι δεν τα μαζεύουμε. Έχω ασχοληθεί καιρό με το θέμα και θεωρώ πως έχω άποψη επ αυτου. Επίσης δεν πιστεύω πως κάνω και ζημιά σε αυτούς που τα έχουν γιατί δεν είμαι και κανένα "μεγάλο ονομα" στο συλλεκτικό κόσμο ώστε με την άποψη μου να μεταβαλλω την αγορά! Ποιος χεστηκε στο κάτω κάτω αν ο iceman τα μαζεύει ή όχι;\n« Απάντηση #92 στις: Μάιος 20, 2016, 06:47:07 μμ »\nΦιλε iceman, δηλαδη κανεις την εκτίμηση οτι στο μελλον, λογω κρίσης, θα πουλωνται κατω απο την τιμη έκδοσης; (μου ειναι αρκετα δυσκολο παντως να κανω εγω τετοια εκτιμηση)\nή κανεις μια εκτιμηση του στυλ... καποια στιγμη θα ανεβει αρκετα το μεταλλο αλλα θα παραμεινει σταθερη η τιμη των αναμνηστικων οποτε το premium τους θα μειωθει σημαντικα. (αυτο το σενάριο για μένα ειναι αρκετα πιθανο)\n« Απάντηση #93 στις: Μάιος 20, 2016, 07:37:01 μμ »\nΚάποια λίγο πάνω, κάποια λίγο κάτω. Κάπου κοντά στην τιμή έκδοση. Πάντως σίγουρα δεν πιστεύω πως αποτελούν επένδυση.\n« Απάντηση #94 στις: Μάιος 20, 2016, 09:12:59 μμ »\nΓιατί πιστεύω οτι ο χρυσός Αριστοτέλης μόνο ανοδική πορεία μπορεί να έχει?.....γιατί πολύ άπλα, 600 συλλέκτες που έχουν τον ασημένιο, δεν θα αποκτήσουν ποτέ και τον χρυσό για να τον κάνουν σετ ( και αυτό πονάει τον συλλέκτη;) ). Είναι 600 κομμάτια σε ενα ευρωπαϊκό νόμισμα . Για δείτε το βόλεϋ ( 1000 τιραζ ) , το 40 ( 1000 τιραζ ) , όχι 600! Τώρα ευκαιρίες ( απο κάποιον που έχει μια ανάγκη κλπ ) υπάρχουν πάντα, όπως και από κάποιον τρελαμένο όμως, που θα δώσει (γιατί όχι?) και 1500. Η λογική ( η δικιά μου τουλάχιστον ε ) λέει οτι ενα αναμνηστικό με 600 η 750 τιραζ , μόνο ανοδική τάση μπορεί να έχει. Ναι είμαι από τους τυχερούς που τον πήραν απο την τράπεζα.....και ναι είμαι απο τους πιο τυχερούς όπου δεν συλλέγω τα συγκεκριμένα αναμνηστικά!\n« Απάντηση #95 στις: Μάιος 20, 2016, 09:36:46 μμ »\nΠαράθεση από: exmim στις Μάιος 20, 2016, 09:12:59 μμ\n« Απάντηση #96 στις: Μάιος 20, 2016, 09:48:39 μμ »\nΠαράθεση από: wavelet στις Μάιος 20, 2016, 04:49:28 μμ\nΝαι. Θα βγεί με θέμα την Πελοπόννησο στην περυσινή τιμή των 16€, η ημερομηνία ακόμη δεν είναι γνωστή. Αν μάθεις για την αντίστοιχη έκδοση του κυπριακού blister, βάλε φωνή!\n« Απάντηση #97 στις: Μάιος 20, 2016, 10:33:01 μμ »\nΠαράθεση από: iceman στις Μάιος 20, 2016, 07:37:01 μμ\n++ εγω πιστευω οτι ηδη και τωρα ειναι κακως υπερτιμημενα αλλα οπως αναφερει και ο Μιμης παντα θα υπαρχει ενα ψωνιο-τρελλος η οπως αλλιως θες που θα δωσει σε 8γρ 6-8 φορες πανω απο την τιμη,γιατι αν ειναι λογικος αντι να δωσει 1500ε για ενα αριστοτελη θα δωσει τα ιδια χρηματα και θα παρει 5 λιριτσες ,αλλα ειπαμε αυτα ειναι γουστα και εσεις που ασχολειστε με αυτες τις σειρες ξερεται περισσοτερα πανω στο θεμα,εγω ισως το κρινω και επιφανειακα-επιδερμικα\n« Απάντηση #98 στις: Μάιος 20, 2016, 10:38:15 μμ »\nΠαράθεση από: athas στις Μάιος 20, 2016, 09:48:39 μμ\nΕυχαριστώ Θανάση. Ναι, θα σε ενημερώσω όταν μάθω. Καλό βράδυ.\n« Απάντηση #99 στις: Μάιος 20, 2016, 11:50:45 μμ »\nΠαράθεση από: μαρκος στις Μάιος 20, 2016, 10:33:01 μμ\nΛιρίτσες μπορεί να πάρεις, επενδυτής μπορεί να γίνεις, αλλά όχι συλλέκτης.Γιατί και κιτρινιάρες να μαζέψεις αν θες να λέγεσαι συλλέκτης πάλι υπεραξίες πρέπει να πληρώνεις.Και δεν ξέρω τα τιράζ τους, είναι χιλιάδες ή εκατομμύρια; τα ελληνικά τουλάχιστον ξέρεις ότι είναι από 600 έως 1500 τεμάχια μόνο! αλλά ας όψεται η μιζέρια της εποχής μας.\nΠάντως μην νομίζεις ότι μπόρεσα να τα πάρω και εγώ όλα.Κάποια πήρα που έτυχε να μπορώ να τα αγοράσω, οπότε συμφωνώ και δέχομαι, με ότι δυνατότητες έχει ο καθένας.Αλλά εκείνο που δεν μπορώ είναι η απαξίωσή τους. Όποιου δεν του αρέσουν καλό είναι να μην τα ξεφτιλίζει...\n« Απάντηση #100 στις: Μάιος 21, 2016, 01:21:26 πμ »\nΣυμφωνω Μπαμπη απο φαι λεει που δεν τρως αστο να τσικνωσει,εγω ουτε εχω κολλημα με δαυτα ουτε με τρελλαινουνε ,παντως δεν πιστευω απο τα 600 ατομα που εχουν τον Αριστοτελη τα πηραν για συλλεκτικο σκοπο ολοι,μεγαλη πλειοψηφια πονταρε στην ενδεχομενη υπεραξια τους και μονο,αλλα ειπαμε περι ορεξεως κολοκυθοπιτα.Εγω μαζευω συλλεκτικα ενετικης περιοδου και οθωμανικα και αυτα καποιοι τα απαξιωνουν αλλα εμενα μου αρεσει αυτο γιατι δεν πολυασχολουνται και ετσι βρισκω ωραια νομισματα και σε προσιτες τιμες ;)κατα τα αλλα τα αναμνηστικα ειναι πολυ ενδιαφεροντα αλλα δεν χωρανε στο πορτοφολι ολων με τοσες σωρηδων κοπες,σε αναγκαζει να γινεις μονοσυλλεκτικος πραγμα που δεν μου αρεσει προσωπικα\n« Απάντηση #101 στις: Μάιος 21, 2016, 06:03:33 πμ »\nπαντως μια και μιλατε για συλλεκτες και για ¨΄ συλλεκτες¨¨ αναμεσα σε ενα χρυσο Οθωνα και ενα χρυσο Αριστοτελη ο συλλεκτης τι διαλεγει αληθεια;;αναμεσα σε ενα χρυσο Γεωργιου του 76 και σε ενα αναμνηστικο;;ξεκαθαριζω οτι για εμενα ολοι ειναι συλλεκτες δεν παει να πει οτι επειδη καποιος καποια στιγμη θα το πουλησει δεν ειναι συλλεκτης\n« Απάντηση #102 στις: Μάιος 21, 2016, 07:55:41 πμ »\nΣτα χόμπυ δεν χωράνε αξιώματα. Ο καθένας συλλέγει ότι του αρέσει και ότι μπορεί. Όσο για τις συγκρίσεις διαφορετικών πραγμάτων, αυτές είναι συνήθως άστοχες. Ο Αριστοτέλης είναι κατά κανόνα proof 69+ και τα εικοσάρικο 1884 είναι κατά κανόνα au. Επιπλέον, από συλλεκτικής πλευράς, τα σύγχρονα αναμνηστικά μαζεύονται, ενώ τα χρυσά του Γεωργίου... Άστα καλύτερα.\nΤέλος, συμφωνώ με το Μπάμπη, δεν είναι δυνατόν να ανάγονται όλα σε λίρες. Στο κάτω κάτω όποιος θέλει λίρες, ας πάρει λίρες.\n« Απάντηση #103 στις: Μάιος 21, 2016, 12:04:45 μμ »\nΝίκο το στέκι έχει καταντήσει από φόρουμ συλλεκτών σε σαραφάδικο... έχει παραγίνει το κακό.Οι "νέοι" που μπαίνουν μόνο νέοι συλλέκτες δεν είναι.Τόσο εκνευρίζομαι πολλές φορές, που είπα ουκ ολίγες φορές να αυτοδιαγραφώ από το στέκι των συλλεκταράδων!!!...\nΤέλος πάντων από τα χρυσά δεν γράψαμε για του 2013 το οποίο έχασα.(και μαζί με του 2015 είναι αυτά που μου λείπουν)\nΤου 2011 - 1000 κομμάτια- σπέσιαλ ολύμπικς- τιμή έκδοσης 450 ευρώ\nΞεχάσαμε το χρυσό νόμισμα του 2013 με θέμα τον Ιπποκράτη. Αυτό έχασα δυστυχώς λόγω οικονομικών... Με αυτό το κομμάτι δεν ξέρω τι έγινε, απλά γνωρίζω ότι λόγω θέματος το ήθελαν πολλοί γιατροί.Αυτό εκδόθηκε σε 1200 τεμάχια (από όσο θυμάμαι) και τιμή 500 ευρώ.\nΤου 2014 χρυσό Αριστοτέλης - 600 κομμάτια - 450 ευρώ\nΤου 2015 το χρυσό Αρχιμήδης- 750 κομμάτια - 450 ευρώ\n« Απάντηση #104 στις: Μάιος 21, 2016, 12:13:58 μμ »\nΠαράθεση από: xmac στις Μάιος 21, 2016, 12:04:45 μμ


Υποδομές | ΚΕΠ-ΟΣΑ\nΗ ανάπτυξη των Υποδομών στη Πάρο πρέπει να υπηρετεί τους πιο πάνω περιγραφόμενους στόχους της αειφόρου ανάπτυξης με σεβασμό στο χαρακτήρα του Νησιού μας και τη προστασία του περιβάλλοντος.\nΗ σημερινή κατάσταση μόνο ειδυλλιακή δεν μπορεί να θεωρηθεί. Λείπουν υποδομές ενώ πολλές από αυτές που υπάρχουν είναι ξεπερασμένες ή δεν επαρκούν.\nΛΙΜΕΝΙΚΑ ΕΡΓΑ – ΑΕΡΟΔΡΟΜΙΟ\nΕδώ και χρόνια καρκινοβατούν. Το εμπορικό λιμάνι αφού πέρασε από τα σαράντα κύματα, τώρα μελετάται, παρ’ όλες τις φανφάρες, πριν από μερικούς μήνες, ότι ένα μεγαλόπνοο έργο γίνεται πραγματικότητα. Το αλιευτικό καταφύγιο στην Αλυκή, με θέσεις για Μαρίνα όλο δημοπρατείται και όλο στα χαρτιά μένει. Τις πλωτές της Παροικιάς τις έφαγε το σκοτάδι και τα αντικρουόμενα συμφέροντα. Το masterplan του λιμανιού της Παροικιάς ακόμα μελετάται και τα εκατομμύρια του Λιμενικού Ταμείου κάθονται και σαπίζουν με κίνδυνο να χαθούν, κλπ. Συνεχίζεται βέβαια η ταυτόχρονη άφιξη επιβατηγών πλοίων και κρουαζιερόπλοιων με τη φορτοεκφόρτωση καυσίμων και αδρανών υλικών.\nΤο Αεροδρόμιο ξεκίνησε να διεκδικείται από το 1995 και 20 χρόνια μετά έχουμε τη σε εξέλιξη της κατασκευής του Αεροδιάδρομου, χωρίς όμως να υπάρχει καν η μελέτη για τις κτηριακές εγκαταστάσεις.\nΤα παλιά σχολικά κτήρια θέλουν επισκευές που λόγω της μεταφοράς αρμοδιοτήτων από το «Καλλικράτη», χωρίς τους αντίστοιχους πόρους, τα καθιστούν προβληματικά. Για τα νέα διδακτήρια που απαιτούνται, εδώ και χρόνια δεν έχουν ολοκληρωθεί ούτε οι μελέτες, καθώς είχαν ανατεθεί στην «αμαρτωλή» Εγνατία, και ακόμη αναμένονται. Μόνο για το νέο Γυμνάσιο εδέησαν, μετά την γενική κατακραυγή, να τη προχωρήσουν.\nΕίναι γνωστή η κατάσταση που επικρατούσε, με απόλυτη ευθύνη της Δημοτικής Πλειοψηφίας, στη ΔΕΥΑΠ. Απαιτείται η αναβάθμιση και ενίσχυση της για να παίξει το σημαντικό της ρόλο, καθώς το νερό είναι το σημαντικότερο Δημόσιο αγαθό. Απαιτείται αλλαγή πολιτικής, συνεργασία και όχι πόλεμος με τους εργαζόμενους, και προγραμματισμός των απαραίτητων έργων, με στόχο την οικονομία του νερού με περιορισμό των διαρροών, και την αποφυγή των Φαραωνικών έργων τόσο στην Ύδρευση όσο και στην Αποχέτευση. Άμεση προτεραιότητα στην αντικατάσταση του αγωγού από Μαράθι προς Παροικιά.\nΕίναι απαραίτητο να γίνουν οι Κυκλοφοριακές ρυθμίσεις που απαιτούνται στο Λιμάνι και στον Περιφερειακό, μαζί με τη κατασκευή των Πεζοδρομίων του, που όλο γίνονται και όλο μεταφέρονται στις καλένδες.\nΜε σύνθημα το «αθλητισμός για τον άνθρωπο και όχι για τα κέρδη» υπογραμμίζουμε ότι το σημερινό άθλιο νεοφιλελεύθερο μοντέλο του εμπορευματοποιημένου αθλητισμού πρέπει να ανατραπεί, προτείνοντας τη ριζική αναδιάρθρωση και δημιουργία ενός ενιαίου, κοινωνικού συστήματος φυσικής αγωγής και αθλητισμού, που θα τοποθετεί στο κέντρο της προσοχής τον αθλούμενο και τον αθλητή και θα στοχεύει στην ανάδειξη των κοινωνικά θετικών λειτουργιών του αθλητισμού.\nΣτη βάση αυτή, για την Πάρο προτείνουμε και διεκδικούμε:\nα) Την ανάδειξη του δημόσιου αθλητικού χώρου, την οικονομική στήριξη των ΟΤΑ για τη συντήρηση των αθλητικών εγκαταστάσεων.\nβ) Τη στήριξη της Τοπικής Αυτοδιοίκησης σε οικονομικό και οργανωτικό επίπεδο για τη δημιουργία και συντήρηση μικρών δημοτικών αθλητικών υποδομών κατάλληλων για τον αθλητισμό στη γειτονιά.\nγ) Την επανένταξη της φυσικής αγωγής στην εκπαίδευση και στη ζωή του σχολείου, με ικανό χρόνο στο ωρολόγιο πρόγραμμα, κάλυψη των κενών σε καθηγητές φυσικής αγωγής, ιατροφαρμακευτική περίθαλψη, παρακολούθηση από αθλητίατρο και προληπτικό έλεγχο της υγείας των μαθητών.\nδ) Τον εκσυγχρονισμό των αναλυτικών προγραμμάτων φυσικής αγωγής, με έμφαση στη βελτίωση της φυσικής και κινητικής κατάστασης των νέων και την επιστημονική παρακολούθηση της ανάπτυξής τους.\nε) Οι μελέτες, για το στάδιο της Νάουσας, και το κλειστό της Παροικιάς, που έμεινε στη μακέτα, να αναπροσαρμοσθούν στα σημερινά οικονομικά δεδομένα για να γίνουν υλοποιήσιμες.\nζ) Την κατασκευή του κολυμβητηρίου.\nη) Ενώ ελπίζουμε η αίθουσα πολλαπλών χρήσεων στο Δημοτικό Σχολείο Αρχιλόχου- Μάρπησσας, να μη χαθεί.


Εργασία στα οικονομικά: Πώς μπορείτε να προετοιμαστείτε κατάλληλα για μία επιτυχημένη συνέντευξη εργ | Randstad Greece\nhome / υποψήφιος / career blog / Εργασία στα οικονομικά: Πώς μπορείτε να προετοιμαστείτε κατάλληλα για μία επιτυχημένη συνέντευξη εργ\nΕργασία στα οικονομικά: Πώς μπορείτε να προετοιμαστείτε κατάλληλα για μία επιτυχημένη συνέντευξη εργ\n23/6/2017 4:57:02 μμ\nΌπως έχουμε αναφέρει σε πολλά άρθρα της Randstad, η επιτυχημένη συνέντευξη εργασίας προϋποθέτει κάποια στάδια προετοιμασίας. Θα πρέπει να είστε σε θέση να παρουσιάσετε τον εαυτό σας και να εξηγήσετε γιατί είστε ο κατάλληλος εργαζόμενος για τη συγκεκριμένη θέση εργασίας. Παράλληλα, είναι απαραίτητο να αναφέρετε την εργασιακή σας πορεία, διάφορα περιστατικά που αντιμετωπίσατε επιτυχώς και πώς όλα αυτά σας διαμόρφωσαν και σας μετέτρεψαν στον επαγγελματία που είστε τώρα. Τα οικονομικά είναι ένας απαιτητικός κλάδος που, για επιτυχημένη εργασία, είναι βασικό να συμβαδίζετε με τις τελευταίες εξελίξεις. Συνεπώς, σε μία συνέντευξη πρέπει να είστε ικανοί να παρουσιάσετε τις γνώσεις σας σε συνδυασμό με το ακαδημαϊκό σας υπόβαθρο για να καταφέρετε να αποκτήσετε τη θέση εργασίας που στοχεύετε. Πώς μπορείτε, λοιπόν, να προετοιμαστείτε κατάλληλα για μία επιτυχημένη συνέντευξη εργασίας στα οικονομικά;\nΕρευνήστε την πιθανότητα των case studies\nΟι ερωτήσεις συνέντευξης στα οικονομικά ενδέχεται να διαφέρουν από τους υπόλοιπους κλάδους. Ο εν δυνάμει εργοδότης σας ίσως σας παρουσιάσει κάποια case studies όπου θα πρέπει να βρείτε τη λύση τους. Τα case studies μπορεί να έχουν μεγάλη θεματολογία, ωστόσο περιλαμβάνουν, συνήθως, την παρουσίαση ενός προβλήματος ή μία κατάσταση που θα πρέπει να αναλύσετε και να επιλύσετε εκείνη τη στιγμή. Ο τρόπος σκέψης σας και τα βήματα που θα ακολουθήσετε για να φτάσετε σε ένα συμπέρασμα είναι αυτά που θα αξιολογηθούν από τον recruiter. Μπορείτε πριν τη συνέντευξη για κάποια θέση εργασίας στα οικονομικά να κάνετε την έρευνά σας ώστε να μπορέσετε να απαντήσετε επιτυχώς.\nΜάθετε όσο το δυνατόν περισσότερες πληροφορίες για την εταιρεία\nΕίναι βασικό σε μία συνέντευξη εργασίας να δείξετε ότι γνωρίζετε πληροφορίες για την εταιρεία στην οποία θέλετε να ενταχθείτε. Οι recruiters εκτιμούν όταν, ο υποψήφιος που έχουν απέναντί τους, ερευνά την εταιρεία που θέλει να εργαστεί. Για εργασία στα οικονομικά, είναι καλό να έχετε κάνει την έρευνά σας αρκετό καιρό πριν τη συνέντευξη εργασίας, και όχι μία ή δύο ημέρες πριν. Μέσα από το εταιρικό website ή τα social media μπορείτε να αποκτήσετε εικόνα του εργασιακού περιβάλλοντος και, εφόσον, θέλετε να εργαστείτε στα οικονομικά, μάθετε πληροφορίες για την εταιρεία μέσα από τα δελτία τύπου ή τα οικονομικά τους στοιχεία. Συνδυαστικά με τα παραπάνω στοιχεία, πρέπει να έχετε την κατάλληλη εμφάνιση και να διατηρήσετε την επαγγελματική σας εικόνα σε όλη τη διάρκεια της συνέντευξης. Ο κλάδος των οικονομικών, είτε αφορά εργασία στα λογιστικά, είτε σε συγκεκριμένες θέσεις στα οικονομικά όπως Financial Analyst, Investment Analyst, Finance Manager και άλλες.\ntags: αναζήτηση εργασίας , εργασιακος κλαδος , συμβουλές καριέρας , εργασια , θέσεις εργασίας , συνεντευξη εργασιας , συνέντευξη εργασίας , πληροφορική / IT , οικονομικα , οικονομικά & λογιστική


ai-vreS: Δελτίο Τύπου Εργατοϋπαλληλικού Κέντρου Κοζάνης\nΔεν πέρασε ούτε μήνας που με ανακοίνωσή μας δηλώναμε ότι δεν πάει άλλο με την κατάσταση που έχει διαμορφωθεί από τη ΔΕΗ στην περιοχή. Απαιτούσαμε τη λήψη άμεσων μέτρων από τη ΔΕΗ και την πολιτεία για την τήρηση των κανόνων υγιεινής και ασφάλειας της εργασίας, για την αποφυγή των θανατηφόρων ατυχημάτων και των περιβαλλοντικών επεισοδίων που δημιουργούνται με αυξημένη συχνότητα τον τελευταίο καιρό στην περιοχή μας. Δυστυχώς ένα νέο τραγικό ατύχημα έρχεται να προστεθεί και να μακραίνει τον κατάλογο. Ο συνάδελφος Νίκος Κωνσταντόπουλος, βρήκε τραγικό θάνατο στον ΑΗΣ Καρδιάς κατά τη διάρκεια εκτέλεσης του καθήκοντος. Φοβούμαστε ότι η κατάσταση τείνει να ξεφύγει από κάθε έλεγχο όσον αφορά τη λειτουργία της ΔΕΗ. Επιτέλους ας καταλάβουν οι αρμόδιοι ότι οι εργαζόμενοι δεν είναι καμπύλες κόστους-κέρδους. ΠΑΡΤΕ ΜΕΤΡΑ ΤΩΡΑ\nΚαλούμε τους φορείς της περιοχής σε συντονισμό των πρωτοβουλιών και προσπαθειών μας ώστε να μη θρηνήσουμε και άλλα θύματα. Εκφράζουμε τη βαθειά μας θλίψη και οδύνη στην οικογένεια και τους οικείους του για τον αδόκητο χαμό του συναδέλφου μας.\nPosted by ai-vreS at 4/17/2009 09:41:00 π.μ.\nΑνώνυμος 17/4/09 11:42\nΗ δουλειά του κάθε αγράμματου συνδικαλιστή ποιά είναι?\nΤόσα χρόνια τι κάνατε?\nΌσοι γνωρίζουν απο ορυχεία, δεν σας παίρνει να μιλάτε για κανόνες υγιεινής και ασφαλείας.\nΠοιός πρέπει να μεριμνά για αυτά τα θέματα και να ενημερώνει τους εργαζόμενους και το σημαντικότερο να υπερασπίζεται τον κάθε εργαζόμενο (μπλέ, πράσινο, κόκκινο), όταν γίνονται αδικίες εις βάρος του εκ μέρους της επιχείρησης.\nΤι ζητούσατε εσείς τόσα χρόνια απο την επιχείρηση?\nΕγώ δούλεψα, ένα 8μηνο στη ΔΕΗ ως σημειωτής και ότι ζήτησα για την υγιεινή μου, μου το έδωσε η διεύθυνση του Νοτίου Πεδίου.\nΑηδίασα, με την συμπεριφορά των συνδικαλιστών του ορυχείου αυτού, γιατί δεν με υπερασπίστηκε κανένας τους, αντιθέτως είχα τον χλευασμό του κάθε αγράμματου συνδικαλιστή με τις εξής φράσεις\n:"Εσείς δεν κυβερνάτε?"\n"Γυναίκα σε τοποθέτησε στην θέση αυτή, αφού αυτή δεν σε κατάλαβε, εμείς γιατί να σε καταλάβουμε?"\n"Έρχονται οι γυναίκες και μας παίρνουν τις δουλειές"\n"Να φορέσεις τις φόρμες τις ΔΕΗ, εκεί που ξεντύνονται οι άνδρες, εσύ τα χέρια και το πρόσωπο θα πλύνεις" κ.α\nΑφήστε τα κροκοδειλίσια δάκρυα, και μάθετε να δουλεύετε για το συμφέρον των εργαζομένων ώστε να υπάρχουν απο τέτοιες αιτίες ορφανά παιδιά.


ΑΓΩΝΙΣΤΙΚΕΣ ΚΙΝΗΣΕΙΣ ΕΚΠΑΙΔΕΥΤΙΚΩΝ: Στις 7 Δεκέμβρη, στις εκλογές για το ΔΣ της ΕΛΜΕ Πειραιά\nΣτις 7 Δεκέμβρη, στις εκλογές για το ΔΣ της ΕΛΜΕ Πειραιά\nΟλοι στην ετήσια εκλογοαπολογιστική συνέλευση της ΕΛΜΕ Πειραιά, την Τετάρτη 2/12\nΜην αποδεχτείτε την ήττα, την υποταγή, τη μοιρολατρία.\nΜαυρίστε την πολιτική ξετσιπωσιά των παλιών και νέων υποστηρικτών των μνημονίων.\nΑποδοκιμάστε τον κυβερνητικό συνδικαλισμό των ΣΥΝΕΚ, αυτούς που χρησιμοποίησαν τους αγώνες των εργαζομένων μόνο και μόνο για να γίνουν αυτοί που θα είναι ο φορέας της αντιλαϊκής επίθεσης. Που αφού εδώ και τρία χρόνια μας έλεγαν ότι το κίνημα πρέπει να παλεύει για να γίνει κυβέρνηση ο ΣΥΡΙΖΑ, τώρα καμώνονται και πάλι τους «αυτόνομους» και ότι είναι διαφορετικοί από την κυβέρνηση.\nΜην ξεχνάτε το ρόλο του μαύρου μετώπου των ΔΑΚΕ και ΠΑΣΚ που τόσα χρόνια ήταν το μακρύ χέρι του συστήματος, μην ξεχνάτε αυτούς που απέλυσαν συναδέλφους, αυτούς που ουσιαστικά θα συνεχίσουν να στηρίζουν τη μνημονιακή επίθεση. Αυτούς που τόσα χρόνια έχουν συκοφαντήσει την έννοια του συνδικαλισμού και τον έχουν αντικαταστήσει από τα κομπρεμί, τους εκβιασμούς και τις συνδιαλλαγές παραγόντων.\nΜην αρκεστείτε στους ελεγχόμενους αγώνες του ΠΑΜΕ που στοχεύουν απλά στην εκλογική και άλλη κομματική του συσπείρωση. Έχει φανεί πολλές φορές (απεργία καθηγητών και επιστράτευση, Δεκέμβρης 2008, Σκουριές κοκ) ότι όταν ο αντίπαλος «πιέζεται», επιλέγει να μην του δημιουργήσει πρόβλημα.\nΠείτε ΟΧΙ στο «μονόδρομο» της υποταγής στην ΕΕ και το ΔΝΤ. Της συνήθειας στη φτώχεια, στη διάλυση των εργασιακών σχέσεων, στην (με όποιο όνομα) αξιολόγηση, στα τμήματα με στοιβαγμένους μαθητές, στους φραγμούς στις σπουδές και στη δουλειά, στην ανεργία, στην κρατική και εργοδοτική τρομοκρατία, .\nΕκφράστε την οργή σας για τους πολέμους που κάνει ο ιμπεριαλισμός και που γεννάνε καραβάνια προσφύγων. Για την υποκρισία της σημερινής και της προηγούμενης κυβέρνησης που πουλάνε ευαισθησία και την ίδια στιγμή δίνουν βάσεις στους φονιάδες και εντάσσουν τη χώρα στα σχέδιά τους. Για το φασισμό και το ρατσισμό που περιμένουν σα βρικόλακες να επωφεληθούν.\nΣτείλτε μήνυμα για να χτιστεί ένας άλλος, πραγματικός αγωνιστικός, ταξικός και δημοκρατικός συνδικαλισμός που θα συζητάει, θα βγάζει συμπεράσματα, θα οργανώνει αγώνες και όχι «διαλόγους» των λύκων με τα αρνιά. Που δε θα νομίζει ότι συνδιοικεί με τον αντίπαλο, που δε θα βρίσκει κοινό γήπεδο με αυτόν. Που δε θα εξαντλείται σε τηλεοπτικά χάπενινγκ για να εκτονώνονται οι απελπισμένοι. Που δε θα αναθέτει σε μια ηγεσία να «αγωνίζεται» για λογαριασμό των εργαζομένων. Αλλά, που θα στέκεται δίπλα στο λαό, που θα οργανώνει τους καθημερινούς μικρούς αγώνες, αλλά θα μιλάει και για τα κεντρικά πολιτικά ζητήματα.\nΣτη νέα δύσκολη εποχή της φοβερής ιστορικής οπισθοδρόμησης, να ανοίξουν ρωγμές που θα οδηγήσουν σε μεγάλες συγκρούσεις με ΕΕ και ΔΝΤ, να οργανωθούν αγώνες που θα μπουν φραγμός στην καπιταλιστική επίθεση που στη χώρα μας εκφράζεται με σφοδρότητα μέσα από τα μνημόνια με τους δανειστές. Αυτός είναι ο πραγματικός μονόδρομος για το λαό και τους εκπαιδευτικούς.\nΣτις εκλογές για ΔΣ της ΕΛΜΕ Πειραιά στις 7 Δεκέμβρη, στηρίξτε την Ενότητα Αντίστασης Ανατροπής, που είναι ένα ενωτικό εγχείρημα δυνάμεων του κινήματος (Αγωνιστική Παρέμβαση + Αγωνιστικές Κινήσεις + ανένταχτοι αγωνιστές) που δε λένε άλλα τη μια μέρα και άλλα την άλλη, που είναι σταθερά στους αγώνες, που δεν έχουν πάρε δώσε με τους διαδρόμους και τη συνδιαλλαγή, που δρουν κοινά στη λογική ότι αν δε δράσουμε κοινά για να βγει ο λαός στο προσκήνιο απέναντι στα διεθνή και ντόπια πλαίσια του συστήματος δεν θα είμαστε αποτελεσματικοί.\nΑναρτήθηκε από ΑΓΩΝΙΣΤΙΚΕΣ ΚΙΝΗΣΕΙΣ ΕΚΠΑΙΔΕΥΤΙΚΩΝ στις 11:39:00 μ.μ.


ΜέΡΑ25: Ημέρα Τιμής για τους πρώτους Παρτιζάνους - eReporter\nΑρχική Πολιτική ΜέΡΑ25: Ημέρα Τιμής για τους πρώτους Παρτιζάνους\nΜέΡΑ25: Ημέρα Τιμής για τους πρώτους Παρτιζάνους\nΤο δικό του μήνυμα για την «Ημέρα Τιμής για τους Πρώτους Παρτιζάνους» , την υποστολή της γερμανικής σημαίας με τον αγκυλωτό σταυρό από την Ακρόπολη, από τους Μανώλη Γλέζο και Απόστολο Σάντα, στέλνει το ΜέΡΑ25.\nΣε σχετική ανακοίνωσή του τονίζει ότι «80 χρόνια μετά, η υποστολή του αγκυλωτού σταυρού από την Ακρόπολη, μας δίνει ανεξίτηλο το πιο μεγάλο μήνυμα». Σημειώνει επίσης, ότι «οι πρώτοι παρτιζάνοι πήραν τη σκυτάλη από τους αστράτευτους μαχητές της Κρήτης και έδειξαν ότι όταν ένας λαός θέλει να μείνει ελεύθερος, κανείς και τίποτα δεν μπορεί να τον σκλαβώσει».\nΤο ΜέΡΑ25 υπενθυμίζει ότι: «Το βράδυ της 30 προς 31 Μαΐου 1941 οι Αθηναίοι μάθαιναν τα νέα της ήττας στην Κρήτη.\nΕκείνο ακριβώς το βράδυ στην Ακρόπολη, 80 χρόνια πριν, δύο 19χρονοι νεολαίοι, ο Μανώλης Γλέζος και ο Απόστολος Σάντας, υπέστειλαν τη γερμανική σημαία με τον αγκυλωτό σταυρό.\nΗ πράξη τους είχε τεράστια ηθική και πολιτική σημασία και τους χάρισε τον τίτλο των «Πρώτων Παρτιζάνων της Ευρώπης».\nΟι πρώτοι παρτιζάνοι πήραν τη σκυτάλη από τους αστράτευτους μαχητές της Κρήτης και έδειξαν ότι όταν ένας λαός θέλει να μείνει ελεύθερος κανείς και τίποτα δεν μπορεί να τον σκλαβώσει.\nΗ πράξη τους προβλήθηκε στις εφημερίδες του ελεύθερου κόσμου ως κορυφαίο γεγονός Ελπίδας και Αντίστασης.\nΣτη μετέπειτα ζωή τους, παρά τις διώξεις που υπέστησαν από το μετεμφυλιακό κράτος και ο ρομαντικός αντάρτης Απόστολος Σάντας και ο πληθωρικός επαναστάτης Μανώλης Γλέζος ήταν πάντα παρόντες, από το μετερίζι που επέλεξε ο καθένας τους, στους αγώνες λαού μας.\nΉταν δίπλα μας. Όχι μόνο για να μας μιλήσουν.\nΉταν, και θα είναι πάντα, δίπλα μας στο δρόμο.\n80 χρόνια μετά η υποστολή του αγκυλωτού σταυρού από την Ακρόπολη μας δίνει ανεξίτηλο το πιο μεγάλο μήνυμα.\nΑκόμη και η συντριβή είναι η αφορμή για τον αγώνα της επόμενης ημέρας. Οι μικροί αγώνες και οι μικρές νίκες στην καθημερινή ζωή θα φέρουν τελικά τη μεγάλη νίκη στην πάλη για ένα καλύτερο κόσμο».\nΠροηγούμενο άρθροΤο μοναδικό επίτευγμα της Τσέλσι\nΕπόμενο άρθροΑντετοκούνμπο: Πρέπει να υποφέρουμε ακόμα περισσότερο στο παρκέ\nΠαππάς για Προανακριτική: Κλείνει ο κύκλος μιας κακόγουστης φάρσας – Εξελίχθηκε...\n1 Ιουνίου 2021 0


Προσοχή, μην ανοίξετε αυτό το sms από τον Κωτσόβολο… Κίνδυνος – iTechNews.gr\nΠροσοχή, μην ανοίξετε αυτό το sms από τον Κωτσόβολο… Κίνδυνος\n06/11/2020 06/11/2020 Unpackman\nΗ εταιρεία Κωτσόβολος ενημερώνει το καταναλωτικό κοινό πως πρέπει να αγνοηθούν SMS που δωρίζουν βραβεία και ζητούν προσωπικά στοιχεία, καθώς και καταχώρηση αριθμού κάρτας, με σκοπό την παραλαβή του βραβείου.\nΌπως αναφέρεται σε σχετική ανακοίνωση της εταιρείας, τα SMS αυτά είναι παραγωγή κακόβουλου λογισμικού και παρακαλείται το καταναλωτικό κοινό να τα αγνοήσει και να μην ανοίξει οποιοδήποτε link περιέχουν.\n«Πρόκειται για προσπάθεια εξαπάτησης από τρίτα μέρη, με τα οποία η Κωτσόβολος δεν έχει οποιαδήποτε σχέση ούτε μπορεί να ελέγξει.\nΤα SMS αυτά έχουν σταλεί σε τυχαίους αριθμούς τηλεφώνων και δεν έχουν καμία απολύτως σχέση με το πελατολόγιο της Κωτσόβολος» επισημαίνεται στην ανακοίνωση. Από την πλευρά της εταιρείας, γίνεται ενημέρωση των διωκτικών αρχών, για να βρεθούν οι υπαίτιοι και να προστατευτούν όλοι- έννομα -από την ηλεκτρονική αυτή απάτη που εμπλέκει το όνομα και τη φήμη της Κωτσόβολος.\n«Γι’ αυτό, παρακαλείσθε, αν αντιληφθείτε ότι έχετε πέσει θύμα εξαπάτησης, να επικοινωνήσετε με τη Διεύθυνση Δίωξης Ηλεκτρονικού Εγκλήματος, (μέσω της ηλεκτρονικής πλατφόρμας υποβολής καταγγελιών: http://portal.astynomia.gr, e-mail: [email protected], τηλέφωνο: 11188)» σημειώνει η εταιρεία.\nΗ Xiaomi μας παρουσίασε το Mi Box 4S Pro, ένα 8K Android TV Box με HDMI 2.1 στα $60!\nΒρήκαμε τις πρώτες φωτογραφίες των Apple AirPods 3! Δείτε πως θα κυκλοφορήσουν….\nΑνοίγουν οι αλυσίδες… Public, Πλαίσιο, Κωτσόβολος και MediaMarkt… Πώς ψωνίζετε με το 13032!!!\nΜεγάλες αλυσίδες καταστημάτων σε όλη τη χώρα, όπως τα...\nΠότε αναμένετε ν’ ανοίξουν τα Jumbo, ΙΚΕΑ, κτλ!? Δείτε όλη την τελευταία ενημέρωση!\nΝα δουν το ΦΕΚ με όλα τα νέα μέτρα...\nΚωτσόβολος – Χωρίς τελειωμό τα παράπονα που γράφουν στην σελίδα του καταστήματος στο Facebook!\nΣυνεχίζονται οι αρνητικές αναφορές δυσαρεστημένων πελατών στην επίσημη σελίδα...\n13/03/2021 Maddoctor 0\nΠΡΟΣΟΧΗ – Ο Κωτσόβολος ενημερώνει για απάτη που τρέχει με τ’ όνομά του! Τι να προσέξετε!\nΗ εταιρεία Κωτσόβολος ενημερώνει το κοινό πως πρέπει να...\n09/03/2021 Maddoctor 0\nΚαι άλλες καταγγελίες κατά του Κωτσόβολου! «Έχετε κατακλέψει τον κόσμο» (εικόνες)\nΜε αμείωτη ένταση συνεχίζονται οι καταγγελίες των πελατών για...\nΣτην τελική ευθεία έχει μπει πλέον η «κάθοδος» της...\nΜία σκέψη που υπήρχε εδώ και χρόνια αλλά τελικά...


Αφιέρωμα για την Μικρά Ασία‑μέρος Γ’ | StoNisi.gr\nΗ Πηνελόπη στη Χίο, του Κώστα Στοφόρου, οι όμορφες εικόνες είναι της Γιώτας Κοκκόση. Από τις εκδόσεις Κέδρος, για παιδιά από 11 ετών.Να και ένα βιβλίο που καταπιάνεται με την σφαγή της Χίου, περί τα 200 χρόνια μετά το τραγικό αυτό γεγονός. Μας μιλά για το νησί που πριν 100 χρόνια υποδέχτηκε πρόσφυγες από την απέναντι Μικρά Ασία. Για το νησί που αγάπησε η συγγραφέας Πηνελόπη Δέλτα.\nΈνα βιβλίο το οποίο έχει κάτι από το ‘’άρωμα’’ των παιδικών μας καλοκαιρινών διακοπών στα νησιά του Αιγαίου! Σίγουρα αξίζει να διαβαστεί , ειδικά από όσους ζουν, κατάγονται, έχουν επισκεφτεί, πρόκειται να επισκεφτούν το νησί, αλλά και από όλους όσους το όνομα της Πηνελόπης Δέλτα μιλάει στην καρδιά τους!\nΤο βιβλίο είναι φανερό ότι, είναι γραμμένο από έναν άνθρωπο που ξέρει καλά την Χίο, την έχει ξεχωρίσει και αγαπήσει! Γνωρίζει τον τόπο και τις ομορφιές του, τα ήθη και τα έθιμα του, την υπέροχη κουζίνα του, τα χρώματα και τα αρώματα του και την ιστορία του. Ιστορίες και ιστορικά στοιχεία μαθαίνουμε και εμείς οι αναγνώστες του, μα και για έναν έρωτα αγνό, μα καταδικασμένο και ανεκπλήρωτο!\nΤι ωραία που ρέει ο λόγος και κάνει το βιβλίο ευχάριστο και ευκολοδιάβαστο! Τόσο που δεν το αφήνεις από τα χέρια σου πριν το τελειώσεις! Τουλάχιστον, αυτό συνέβη σε εμένα! Όταν έκλεισα το βιβλίο συνειδητοποίησα ότι, ένα χαμόγελο είχε σχηματιστεί στα χείλη μου! Τι πιο ευχάριστο από αυτήν την αίσθηση όταν κλείνει ένα βιβλίο!\nΣτην περιγραφή του οπισθόφυλλου διαβάζουμε τα εξής: Η δωδεκάχρονη Πηνελόπη φτάνει για πρώτη φορά στη Χίο με λαχτάρα και δέος, μιας και έχει ακούσει τόσα για το νησί των παππούδων της. Γνωρίζει από κοντά τις ομορφιές του τόπου, τα ήθη και τα έθιμα των ανθρώπων του, ανακαλύπτει τους λαλάδες και τα χιώτικα μανταρίνια, μαθαίνει για την καλλιέργεια της μαστίχας και... ερωτεύεται.\nΟ χάρτης του ΛΕΥΤΕΡΗ, της βραβευμένης συγγραφέως Κατερίνας Λαγού, με ξεχωριστές και πολύ ενδιαφέρουσες εικόνες της Πετρούλας Κρίγκου, από τις εκδόσεις Ψυχογιός, για παιδιά από 11 ετών. Η συγγραφέας του Τρικούπη, μετά την μεγάλη επιτυχία που σημείωσε το βιβλίο της, γράφει για τον Βενιζέλο. Ένα πραγματικά εξαιρετικό κείμενο για παιδιά. Κατά κάποιον τρόπο είναι σαν να διαβάζει κανείς το ημερολόγιο του. Διαβάζοντας τούτο το βιβλίο, που είναι γραμμένο με λόγο απλό και με χιούμορ, μαθαίνει για αυτόν τον τόσο σπουδαίο Έλληνα πολιτικό, την ιστορία του και την ιστορία της Ελλάδας της εποχής του Ελευθέριου Βενιζέλου.\nΠεριγραφή από το οπισθόφυλλο του: Όσο ο Λευτέρης προσπαθεί να μείνει μακριά από τους μπελάδες, τόσο οι μπελάδες έρχονται και τον βρίσκουν. Αλλά εκείνος δεν είναι από τα παιδιά που φοβούνται τις συγκρούσεις. Δε διστάζει να τα βάλει με τους Λευτέρηδες, τους Τούρκους, το Ζαχαρένιο Βασιλόπουλο, το Βασιλόπουλο-Κουμπάρο, το Βασιλόπουλο-Καψοκαλύβα. Τι θα γίνει, όμως, όταν αποφασίσει να συγκρουστεί με τον εαυτό του;\nΣμύρνη Περίκαλλη και χιλιοτραγουδισμένη, ανθολόγηση κειμένων Θωμάς Κοκοβίνης, από τις εκδόσεις Μεταίχμιο, εξαιρετικό βιβλίο από αυτά που αξίζει να έχουμε στην βιβλιοθήκη μας. Τι να πρωτοπεί κανείς για αυτό! Για τα κείμενα, τα ποιήματα, τα τραγούδια, τις φωτογραφίες!\nΣας παραπέμπω καλύτερα στην περιγραφή του οπισθόφυλλου του: Όσοι γνώρισαν τη Σμύρνη από κοντά ευτύχησαν να αποθαυμάσουν τις φυσικές ομορφιές της. Ο πολυταξιδεμένος και ανοιχτόμυαλος Ηρόδοτος έγραψε πως δεν αντίκρισαν τα μάτια του ωραιότερη πόλη. Ο μέγιστος ρήτορας Κικέρων κατέθεσε ότι δεν υπάρχει σημείο της πόλης που ο ταξιδιώτης δεν θα γοητευθεί από κάτι, τοπίο, αρχαιότητες ή ανθρώπους.\nΧΑΜΕΝΟΣ ΠΑΡΑΔΕΙΣΟΣ ΣΜΥΡΝΗ 1922 , Τζάιλς Μίλτον, μετάφραση Αλέξης Καλοφωλιάς, από τις εκδόσεις Μίνωας. Από τα βιβλία που πρέπει να διαβαστούν! Η καρδιά μου αλλάζει τον ρυθμό της κάθε που διαβάζω για τον χαμένο παράδεισο των προγόνων μου. Σμίγουν οι διηγήσεις του παππού μου με τις ιστορικές καταγραφές και με συνταράσσουν! Όπως υποθέτω συμβαίνει και σχεδόν με όλους τους απογόνους των Μικρασιατών ανά τον πλανήτη. Είμαστε εδώ, τους τιμούμε! Η συνέχεια τους! Το αίμα τους ρέει στις φλέβες μας!\nΑπό το οπισθόφυλλο: O Χαμένος Παράδεισος είναι μια δυνατή ιστορία καταστροφής, ηρωισμού και επιβίωσης, ειπωμένη με τον ξεχωριστό λόγο που κατέστησε τον Τζάιλς Μίλτον επιτυχημένο δημοσιογράφο και συγγραφέα. Ξετυλίγεται μέσα από τις αναμνήσεις επιζώντων, πολλοί απ' τους οποίους μιλάνε για πρώτη φορά δημόσια, και τις μαρτυρίες εκείνων που βρέθηκαν στη δίνη μιας από τις μεγαλύτερες καταστροφές της σύγχρονης ιστορίας.\nΣτις 9 Σεπτεμβρίου 1922, το τουρκικό ιππικό μπήκε στη Σμύρνη, την πιο πλούσια και κοσμοπολίτικη πόλη της Οθωμανικής Αυτοκρατορίας.Στην πόλη υπήρχε διάχυτος ο φόβος ότι ο νικηφόρος πια τουρκικός στρατός θα ξεσπούσε με παράφορο μένος στους κατοίκους της Σμύρνης.\nΗ Μεγάλη φωτιά Σμύρνη Σεπτέμβριος 1922, του Λου Γιουρένεκ, μετάφραση Χρήστος Καψάλης, από τις εκδόσεις Ψυχογιός. Μια ιστορία για την ηρωική μορφή του πάστορα Έισα Τζένινγκς, σωτήρα πολλών προσφύγων, που οφείλουμε να γνωρίζουμε! Διότι επιβεβαιώνει ότι, ακόμα και ένας άνθρωπος μπορεί να κάνει την διαφορά, και να αλλάξει την μοίρα πολλών, διασώζοντας τους!\nΠεριγραφή από το οπισθόφυλλο: Σμύρνη 1922. Ο Έισα Τζένινγκς, ένας μεθοδιστής πάστορας, φτάνει στο «Μαργαριτάρι της Ανατολής» για να εργαστεί στη Χριστιανική Αδελφότητα Νέων. Τον Σεπτέμβριο ο Τουρκικός Στρατός, υπό τον Κεμάλ Ατατούρκ, εισέρχεται στην πόλη. Τούρκοι στρατιώτες αλλά και πολίτες επιδίδονται σε λεηλασίες, σφαγές και βιασμούς.\nΟι χριστιανοί άντρες σε στρατεύσιμη ηλικία συλλαμβάνονται και εκτοπίζονται ή δολοφονούνται. Οι Έλληνες στρατιώτες αναγκάζονται σε υποχώρηση μετά την ήττα και την κατάρρευση του Ελληνικού Μετώπου. Η πόλη κατακλύζεται από χιλιάδες ανθρώπους, Έλληνες και Αρμενίους, που έχουν συρρεύσει από την ενδοχώρα της Τουρκίας για να γλιτώσουν. Η μεγάλη φωτιά που ξεκίνησε από την αρμένικη συνοικία εξαπλώνεται ταχύτατα, απειλώντας τις ζωές των ατόμων που έχουν καταφύγει στο Κε.\nΕΑΛΩ Η ΣΜΥΡΝΗ Δακρυσμένη Μικρασία 1919-1922, του Βασίλη Τζανακάρη, ένα συνταρακτικό βιβλίο που κυκλοφορεί σε νέα εμπλουτισμένη έκδοση από το Μεταίχμιο, και που είχε τιμηθεί με το κρατικό βραβείο μαρτυρίας.\nΠεριγραφή από το οπισθόφυλλό του:Από τις αστραφτερές αίθουσες των Βερσαλιών και το «Παρίσι της ελπίδας» στα ματωμένα χώματα της Μικράς Ασίας, από τη Σμύρνη, την Κωνσταντινούπολη, το Εσκί Σεχίρ, το Αφιόν Καραχισάρ, την Αλμυρά\nΤο έπος της Μικρασιατικής Εκστρατείας και ο ακάνθινος στέφανος των ξεριζωμένων μέχρι τη Νέμεση των ανθρώπων και της ιστορίας. Με πρωταγωνιστές ματωμένα πιόνια στα δάχτυλα της ειμαρμένης: Βενιζέλος, Αλέξανδρος, Κωνσταντίνος, Γούναρης, Πρωτοπαπαδάκης, Μπαλτατζής, Θεοτόκης, Στράτος, Χατζανέστης, Παρασκευόπουλος, Παπούλας, Πλαστήρας, Πάγκαλος, Χρυσόστομος, Αριστείδης Στεργιάδης κ.ά. Ένα βιβλίο που διαβάζεται με κομμένη την ανάσα καθώς τα συγκλονιστικά γεγονότα τρέχουν με κινηματογραφική ταχύτητα.\nΤι έκαναν οι Έλληνες για να θέλουν με τόσο μίσος να πάρουν πίσω το αίμα τους οι Τούρκοι; Τι πραγματικά γινόταν στην παραλία της Σμύρνης εκείνη τη μέρα της φωτιάς και του θανάτου; Και τι μάθαιναν για όλα αυτά οι άνθρωποι στην Ελλάδα;\nΗ έκδοση συμπληρώνεται από σπάνιες φωτογραφίες της Μικρασιατικής Εκστρατείας του Σερραίου φωτογράφου Σεραφείμ Β. Σεραφείμ από το αρχείο του περιοδικού "Γιατί".\nΗ «ΣΙΔΗΡΑ» ΔΕΚΑΕΤΙΑ Οι Εθνικοί Πόλεμοι της Ελλάδας (1912-1922), Σπυρίδων Γ. Πλουμίδης, από τις εκδόσεις Μίνωας. Μια μελέτη με αναλύσεις και απομνημονεύματα που αξίζει να διαβαστεί!\nΠαραθέτω την περιγραφή από το οπισθόφυλλο: «Η μάχη του Σαρανταπόρου ήτον μία από τας μάχας που θα ομιλήση η Ιστορία» έγραφε ο Λεωνίδας Παρασκευόπουλος, ο αρχηγός πυροβολικού της Στρατιάς Θεσσαλίας, στη γυναίκα του το 1912. Η Ελλάδα πράγματι ξεκίνησε την πολεμική της εξόρμηση στις αρχές του 20ού αιώνα με «σιδηρά» ορμή και ακαταμάχητο επιθετικό πνεύμα. Οι εκστρατείες του 1912-13 αποτέλεσαν την κορύφωση των πόθων και των προσπαθειών ενός ολόκληρου αιώνα. Αναμφισβήτητα, το τελικό αποτέλεσμα των πολεμικών αγώνων της δεκαετίας 1912-1922 δεν ικανοποίησε τους Έλληνες. Η εκατονταετηρίδα από τη Μικρασιατική Καταστροφή αποτελεί αφορμή για αναστοχασμό και νέα «επίσκεψη» των σημαντικών αυτών γεγονότων. Όπως διαπίστωσε εύστοχα το 1934 ο Αριστοκλής Αιγίδης, ένας Μικρασιάτης στην καταγωγή δημοσιολόγος, το 1922 σήμανε τη λήξη ενός (διακεκομμένου) «εκατονταετούς πολέμου» μεταξύ Ελλήνων και Τούρκων, ο οποίος ξεκίνησε το 1821. Ωστόσο, ιδωμένο μέσα σε ένα ευρύτερο ιστορικό πλαίσιο, το μέγεθος της Μικρασιατικής Καταστροφής μετριάζεται.\nΚι αυτό διότι η Ελλάδα, σε πολύ σύντομο χρονικό διάστημα, επιτέλεσε ένα τεράστιο ποιοτικό άλμα, και από απαξιωμένη δύναμη (1897) έφτασε να γίνει προσωρινά υπολογίσιμος γεωπολιτικός παράγοντας στην Εγγύς Ανατολή (1920).\nΗ ανάλυση των εξελίξεων αυτής της εμπόλεμης δεκαετίας βασίζεται κυρίως στα σχόλια των Times του Λονδίνου και της Revue des Deux Mondes (της γαλλικής επιθεώρησης των τεχνών, των γραμμάτων αλλά και της διεθνούς πολιτικής, που έχαιρε μεγάλης εκτίμησης και επιρροής εκείνη την εποχή στην Ευρώπη και την Αμερική). Τα απομνημονεύματα και οι αναλύσεις κορυφαίων Ελλήνων αξιω¬ματικών (του Βίκτωρος Δούσμανη, του Λεωνίδα Παρασκευόπουλου, του Ιωάν¬νη Μεταξά, του πρίγκιπα Ανδρέου, του Κλεάνθους Μπουλαλά κ.ά.) αποτελούν επίσης βασική πηγή για την ανά χείρας μελέτη.\nΜΙΚΡΑΣΙΑΤΙΚΗ ΚΑΤΑΣΤΡΟΦΗ, του Ιάκωβου Μιχαηλίδη, από την σειρά Μικρές Εισαγωγές, των εκδόσεων Παπαδόπουλος. Ένα αναλογικά μικρό βιβλίο, μα πολύ περιεκτικό, πλήρης, διαφωτιστικό και πραγματικά αξιοδιάβαστο! Ειδικά από εκείνους που μέσα από σχετικά λίγες σελίδες θέλουν να πάρουν πολλές πληροφορίες και να μάθουν πολλά, που θα μπορούν να θυμούνται!\nΠαραθέτω την περιγραφή από το οπισθόφυλλο του: Η Μικρασιατική Καταστροφή αποτελεί, δίχως αµφιβολία, τη µεγαλύτερη τραγωδία που γνώρισε ο νεότερος ελληνισµός. Δεν ήταν τόσο ο ενταφιασµός στα χαλάσµατα της Σµύρνης της πολιτικής της Μεγάλης Ιδέας. Ήταν κυρίως ο αφανισµός και η προσφυγοποίηση των ελληνικών κοινοτήτων της Ανατολίας υπό συνθήκες πρωτοφανείς, που δικαιολογηµένα προκαλούν αισθήµατα πικρίας αλλά και οργής. Ήταν, επίσης, η ενδυνάµωση του Εθνικού Διχασµού που επί δεκαετίες υπονόµευσε τη συνοχή του Έθνους και, ως εκ τούτου, την ευηµερία του.


Hüyük - Ξενοδοχεία\nHüyük: Αναζήτηση ξενοδοχείων\nΔείτε ξενοδοχεία για Hüyük στο χάρτη\nHüyük: Εξερευνήστε την πόλη\nHüyük: Πώς είναι αυτό το μέρος;\nHüyük: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Hüyük) θα βρείτε καταλύματα που ικανοποιούν τις ανάγκες όλων των ταξιδιωτών. Hüyük: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Hüyük), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Hüyük) είναι εδώ με την εγγύηση χαμηλότερης τιμής μας.\n>Hüyük: Ποια είναι η καλύτερη περίοδος για να επισκεφτείτε αυτό το μέρος;